Avis juridique important

|

31974L0060

Οδηγία 74/60/ΕΟΚ του Συμβουλίου της 17ης Δεκεμβρίου 1973 περί προσεγγίσεως των νομοθεσιών των κρατών μελών όσον αφορά την εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων)

Επίσημη Εφημερίδα αριθ. L 038 της 11/02/1974 σ. 0002 - 0021 Φινλανδική ειδική έκδοση: Κεφάλαιο 13 τόμος 3 σ. 0187  Ελληνική ειδική έκδοση: Κεφάλαιο 13 τόμος 2 σ. 0168  Σουηδική ειδική έκδοση: Κεφάλαιο 13 τόμος 3 σ. 0187  Ισπανική ειδική έκδοση: Κεφάλαιο 13 τόμος 3 σ. 0142  Πορτογαλική ειδική έκδοση : Κεφάλαιο 13 τόμος 3 σ. 0142

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Δεκεμβρίου 1973 περί προσεγγίσεως των νομοθεσιών των Κρατών μελών όσον αφορά την εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως,  διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής,(2),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα αφορούν μεταξύ άλλων την εσωτερική διαρρύθμιση για την προστασία των επιβατών- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφισταμένων ρυθμίσεων ιδίως για να τεθεί σε  λειτουργία για κάθε τύπο οχήματος η διαδικασία εγκρίσεως ΕΟΚ που ρυθμίζεται από την οδηγία του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών που αφορούν την έγκριση των οχημάτων με κινητήρα και των ρυμουλκουμένων  τους(3)- ότι οι κοινές προδιαγραφές περί των εσωτερικών κατόπτρων οδηγήσεως έχουν προβλεφθεί από την οδηγία του Συμβουλίου της 1ης Μαρτίου 1971(4)- ότι πρέπει επίσης να καθιερωθούν προδιαγραφές για τα εσωτερικά τμήματα του χώρου επιβατών, τη διευθέτηση των οργάνων χειρισμού, τη σκεπή, το ερεισίνωτο και το οπίσθιο τμήμα των καθισμάτων- ότι θα εκδοθούν αργότερα άλλες προδιαγραφές περί της εσωτερικής  διαρρυθμίσεως, ιδίως περί της αγκιστρώσεως των ζωνών ασφαλείας, της αγκιστρώσεως των καθισμάτων, του προσκεφάλου (υποστηρίγματος), της προστασίας του συστήματος διευθύνσεως και της αναγνωρίσεως των οργάνων χειρισμού- ότι οι εναρμονισμένες προδιαγραφές πρέπει να μειώνουν τον κίνδυνο ή τη σοβαρότητα των τραυματισμών οι οποίοι δύναται να προξενηθούν στους επιβάτες των οχημάτων με κινητήρα και έτσι να εξασφαλίζεται η ασφάλεια της οδικής κυκλοφορίας σε όλη την έκταση της  Κοινότητος- ότι όσον αφορά τις τεχνικές προδιαγραφές, συνιστάται να ληφθούν υπόψη αυτές που υιοθετήθηκαν από την Οικονομική Επιτροπή για την Ευρώπη του Ο.Η.Ε. στον κανονισμό αριθ. 21 ("ομοιόμορφες προδιαγραφές περί της επικυρώσεως των οχημάτων όσον αφορά την  εσωτερική τους διευθέτηση"), ο οποίος προσαρτάται στη συμφωνία της 20ής Μαρτίου 1958 περί θεσπίσεως ομοιομόρφων συνθηκών επικυρώσεως και αμοιβαίας αναγνωρίσεως της επικυρώσεως των εξοπλισμών και των εξαρτημάτων των οχημάτων με κινητήρα.  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως όχημα, κατά την έννοια της παρούσας οδηγίας νοείται κάθε όχημα με κινητήρα της κατηγορίας Μ1 (καθοριζομένης στο παράρτημα I της οδηγίας της 6ης Φεβρουαρίου 1970) που προορίζεται να κυκλοφορεί επί οδού, έχον τουλάχιστον τέσσερις τροχούς και  εκ κατασκευής μεγίστη ταχύτητα μεγαλύτερη των 25Km/h.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς για λόγους σχετικούς με την εσωτερική διαρρύθμιση των οχημάτων και αφορώντες:  - τα εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως,  - τη διευθέτηση των οργάνων χειρισμού,  - τη σκεπή ή τη σκεπή που ανοίγει,  - το ερεισίνωτο και το οπίσθιο τμήμα των καθισμάτων,  εφόσον αυτά τα στοιχεία ανταποκρίνονται στις καθοριζόμενες στα παραρτήματα προδιαγραφές.   Άρθρο 3  Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση οχημάτων για λόγους αφορώντες:  - τα εσωτερικά τμήματα του χώρου επιβατών, εκτός του ή των εσωτερικών κατόπτρων οδηγήσεως,  - τη διευθέτηση των οργάνων χειρισμού,  - τη σκεπή, ή τη σκεπή που ανοίγει,  - το ερεισίνωτο και το οπίσθιο τμήμα των καθισμάτων,  εφόσον τα στοιχεία αυτά ανταποκρίνονται στις καθοριζόμενες στα παραρτήματα προδιαγραφές.   Άρθρο 4  Το Κράτος μέλος που προέβη στην έγκριση ΕΟΚ λαμβάνει τα αναγκαία μέτρα για να πληροφορείται επί πάσης τροποποιήσεως ενός των στοιχείων ή ενός των χαρακτηριστικών που αναφέρονται στο παράρτημα I σημείο 2.2. Οι αρμόδιες αρχές αυτού του Κράτους  μέλους εκτιμούν αν πρέπει να προβούν επί του τροποποιημένου πρωτοτύπου στη διαδικασία νέων δοκιμών συνοδευομένων από ένα νέο πρακτικό. Σε περίπτωση κατά την οποία συνάγεται εκ των δοκιμών ότι οι προδιαγραφές της παρούσας οδηγίας δεν ετηρήθησαν, δεν  επιτρέπεται η τροποποίηση.   Άρθρο 5  Οι τροποποιήσεις οι οποίες είναι αναγκαίες για να προσαρμοσθούν στην τεχνική πρόοδο οι προδιαγραφές των παραρτημάτων εκδίδονται σύμφωνα με τη διαδικασία την προβλεπομένη στο άρθρο 13 της οδηγίας του Συμβουλίου της 6ης Φεβρουαρίου 1970 περί  προσεγγίσεως των νομοθεσιών των Κρατών μελών που αφορούν την έγκριση των οχημάτων με κινητήρα και των ρυμουλκουμένων τους.   Άρθρο 6  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός δεκαοκτώ μηνών από της κοινοποιήσεώς της. Ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 7  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 17 Δεκεμβρίου 1973.  Για το Συμβούλιο Ο Πρόεδρος I. NORGAARD  (1) ΕΕ αριθ. Α 112 της 27.10.1972, σ. 14.  (2) ΕΕ αριθ. Α 123 της 27.11.1972, σ. 32.  (3) ΕΕ αριθ. Ν 42 23.2.1970, σ. 1.  (4) ΕΕ αριθ. Ν. της 22.3.1971, σ. 1.     (1) ΠΑΡΑΡΤΗΜΑ I   ΟΡΙΣΜΟΣ, ΑΙΤΗΣΗ ΕΓΚΡΙΣΕΩΣ ΕΟΚ ΚΑΙ ΕΞΕΙΔΙΚΕΥΣΕΙΣ  (1.) 2. ΟΡΙΣΜΟΙ Κατά την έννοια της παρούσας οδηγίας νοείται:  (2.1.).  2.2. Ως "τύπος οχημάτων" σε ό,τι αφορά την εσωτερική διαρρύθμιση των οχημάτων (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα  των καθισμάτων), τα οχήματα με κινητήρα που δεν παρουσιάζουν μεταξύ τους βασικές διαφορές, των διαφορών αυτών δυναμένων ιδίως να αφορούν τα ακόλουθα σημεία:  2.2.1. μορφές ή υλικά του αμαξώματος που αποτελεί το χώρο επιβατών,  2.2.2. διευθέτηση των οργάνων χειρισμού,  2.3. ως "περιοχή αναφοράς", η περιοχή προσκρούσεως της κεφαλής όπως ορίζεται στο παράρτημα II εκτός:  2.3.1. της επιφανείας που ορίζεται από την οριζόντιο προς τα εμπρός προβολή ενός κύκλου περιγραφομένου στο μέγιστο όγκο του οργάνου χειρισμού διευθύνσεως, και αυξηθέντος με μία περιφερειακή ταινία πλάτους 127 mm- η επιφάνεια αυτή ορίζεται προς τα κάτω  διά του οριζοντίου επιπέδου του εφαπτομένου στο κατώτερο άκρο του οργάνου χειρισμού διευθύνσεως ευρισκομένου σε θέση πορείας σε ευθεία γραμμή,  2.3.2. του τμήματος της επιφανείας του πίνακος οργάνων (tableau de bord) που περιέχεται μεταξύ της περιοχής της επιφανείας του σημείου 2.3.1. και του πλησιεστέρου εσωτερικού πλευρικού τοιχώματος του οχήματος- η περιοχή αυτή περιορίζεται προς τα κάτω από  το οριζόντιο επίπεδο το εφαπτόμενο στο κατώτατο άκρο του οργάνου χειρισμού του συστήματος διευθύνσεως, και 2.3.3. των πλευρικών ορθοστατών του αλεξινέμου.  2.4. ως "επίπεδο του πίνακος οργάνων", η γραμμή που ορίζεται από τα σημεία επαφής των κατακορύφων εφαπτομένων στον πίνακα οργάνων,  2.5. ως "σκεπή" το ανώτερο τμήμα του οχήματος το οποίο εκτείνεται από το ανώτερο άκρο του αλεξινέμου ως το ανώτερο άκρο του οπισθίου παραθύρου και περιοριζομένου πλευρικώς από τον ανώτερο σκελετό των πλευρικών τοιχωμάτων,  2.6. ως "γραμμή ζώνης", η γραμμή που ορίζεται από το κατώτερο εμφανές περίγραμμα των πλευρικών υαλοπινάκων του οχήματος,  2.7. ως "όχημα με πτυσσόμενη σκεπή", ένα όχημα το οποίο δύναται να μην παρουσιάζει σε ορισμένες περιπτώσεις κανένα δομικό στοιχείο αντιστάσεως υπεράνω της γραμμής ζώνης εκτός των ορθοστατών του αλεξινέμου ή της ή των αψίδων ασφαλείας,  2.8. ως "όχημα με αποκαλυπτόμενη σκεπή", ένα όχημα του οποίου μόνο η σκεπή ή ένα τμήμα αυτής δύναται να αναδιπλωθεί ή να αφαιρεθεί και το οποίο αφήνει να υπάρχουν υπεράνω της γραμμής ζώνης δομικά στοιχεία του οχήματος.  3. ΑΙΤΗΣΗ ΕΓΚΡΙΣΕΩΣ ΕΟΚ 3.1. Η αίτηση εγκρίσεως ενός τύπου οχήματος πρέπει να υποβληθεί από τον κατασκευαστή του οχήματος ή από τον εντολοδόχο του.  3.2. Συνοδεύεται από τα αναφερόμενα κατωτέρω στοιχεία σε τρία αντίτυπα και από τις ακόλουθες ενδείξεις:  - λεπτομερής περιγραφή του τύπου οχήματος όσον αφορά τα αναφερόμενα στο σημείο 2.2. τμήματα,  - μία φωτογραφία ή μία ανεπτυγμένη όψη του χώρου επιβατών, και - πρέπει να αναφέρονται και οι αριθμοί ή και τα σύμβολα που χαρακτηρίζουν τον τύπο του οχήματος.  3.3. Στην επιφορτισμένη με τις δοκιμές τεχνική υπηρεσία πρέπει να παρουσιασθούν:  3.3.1. κατά τη βούληση του κατασκευαστή, είτε ένα όχημα αντιπροσωπευτικό του προς έγκριση τύπου οχήματος, είτε το (ή τα) θεωρούμενο(α) ως βασικό(α) τμήμα(τα) του οχήματος για τις εξακριβώσεις και δοκιμές τις προβλεπόμενες από την παρούσα οδηγία- και 3.3.2. εφόσον ζητηθούν από αυτήν ορισμένα εξαρτήματα και ορισμένα δείγματα των χρησιμοποιημένων υλικών.  (4.) 5. ΕΞΕΙΔΙΚΕΥΣΕΙΣ 5.1. Εμπρόσθια εσωτερικά τμήματα του χώρου επιβατών που ευρίσκονται υπεράνω του επιπέδου του πίνακος οργάνων, έμπροσθεν των σημείων Η των εμπροσθίων θέσεων, εξαιρέσει των πλευρικών θυρών 5.1.1. Η περιοχή αναφοράς που ορίζεται στο σημείο 2.3 δεν πρέπει να περιέχει ούτε επικίνδυνη ανωμαλία, ούτε έντονη εξέχουσα γωνία ικανή να αυξήσει τον κίνδυνο ή τη σοβαρότητα των τραυμάτων των επιβατών.  Ειδικότερα τα εξαρτήματα τα αναφερόμενα στα σημεία 5.1.2 έως 5.1.6, θεωρούνται ως ικανοποιητικά αν ανταποκρίνονται στις προδιαγραφές των σημείων αυτών.  5.1.2. Τα τμήματα του οχήματος τα οποία ευρίσκονται εντός της περιοχής αναφοράς πρέπει να είναι ικανά να απορροφήσουν την ενέργεια όπως εξειδικεύεται στο παράρτημα III. Δεν λαμβάνονται υπόψη τα τμήματα τα οποία δεν ανήκουν στον πίνακα οργάνων και τα  οποία κείνται σε απόσταση μικρότερη των 10 cm και από τις ζώνες των υαλοπινάκων. Εξάλλου δεν λαμβάνονται υπόψη τα τμήματα τα οποία ευρίσκονται στην περιοχή αναφοράς και πληρούν ταυτοχρόνως τις δύο ακόλουθες προϋποθέσεις:  - αν κατά τη διάρκεια της πραγματοποιουμένης δοκιμής κατά τις προδιαγραφές του παραρτήματος III, το εκκρεμές συναντά τμήματα που ευρίσκονται εκτός της περιοχής αναφοράς,  - αν τα τμήματα αυτά κείνται σε απόσταση μικρότερη των 10 cm από τα τμήματα που συναντούν το εκκρεμές και ευρίσκονται εκτός της περιοχής αναφοράς, της αποστάσεως αυτής μετρουμένης επί της επιφανείας της περιοχής αναφοράς.  Ο τυχόν υπάρχων μεταλλικός σκελετός ο οποίος χρησιμεύει ως στήριγμα δεν πρέπει να παρουσιάζει προεξέχουσα ακμή.  5.1.3. Το κατώτερο άκρο του πίνακος οργάνων στην περίπτωση κατά την οποία δεν πληροί τις αναφερόμενες στο σημείο 5.1.2 προϋποθέσεις, πρέπει να είναι στρογγυλεμένο, η ακτίνα καμπυλότητας να μην είναι μικρότερη των 19 mm.  5.1.4. Τα κομβία, οι μοχλοί κλπ. από άκαμπτα υλικά που σχηματίζουν προεξοχές και απέχουν 3,2 mm έως 9,5 mm ως προς τον πίνακα, της αποστάσεως μετρουμένης σύμφωνα με την υποδεικνυομένη στο παράρτημα V μέθοδο, πρέπει να έχουν τουλάχιστον μία εγκαρσία  διατομή επιφανείας 2 cm 2, μετρουμένη σε απόσταση 2,5 mm σε σχέση προς το πλέον προεξέχον σημείο με στρογγυλεμένα άκρα και ακτίνα καμπυλότητος τουλάχιστον 2,5 mm.  5.1.5. Αν τα εξαρτήματα προεξέχουν πλέον των 9,5 mm από την επιφάνεια του πίνακος οργάνων, πρέπει να έχουν σχεδιασθεί και κατασκευασθεί κατά τέτοιο τρόπο ώστε να δύνανται να καλύπτονται από την επιφάνεια του πίνακος οργάνων, μέχρι του σημείου ώστε να μη  δημιουργούν προεξοχές πλέον των 9,5 mm ή να αποσπώνται υπό την επίδραση μιας οριζοντίου διαμήκους δυνάμεως κατευθυνόμενης προς τα εμπρός 37,8 daN εφαρμοζομένης δι' ενός μοχλού με επίπεδο άκρο, διαμέτρου 50 mm κατά μέγιστο όριο. Στη δεύτερη περίπτωση δεν  πρέπει να υπάρχουν προεξοχές μεγαλύτερες των 9,5 mm. Η διατομή που πραγματοποιήθηκε σε απόσταση 6,5 mm κατά μέγιστο όριο από του σημείου του πλέον προεξέχοντος πρέπει να έχει μία επιφάνεια τουλάχιστον 6,50 cm 2.  5.1.6. Για κάθε προεξοχή φέρουσα ένα τμήμα από ευλύγιστο υλικό σκληρότητος μικρότερης των 50 shore A τοποθετημένη επί ενός ακάμπτου υποστηρίγματος, οι προδιαγραφές των σημείων 5.1.4 και 5.1.5 δεν εφαρμόζονται παρά για το άκαμπτο υποστήριγμα.  5.2. Εμπρόσθια εσωτερικά τμήματα του χώρου επιβατών που ευρίσκονται κάτωθεν του επιπέδου του πίνακος οργάνων και έμπροσθεν των σημείων Η των εμπροσθίων θέσεων, εξαιρέσει των πλευρικών θυρών και των ποδοπλήκτρων 5.2.1. Εξαιρουμένων των ποδοπλήκτρων και των στερεώσεών τους ως και των εξαρτημάτων που δεν δύνανται να έρχονται σε επαφή μετά του περιγραφομένου στο παράρτημα VI συστήματος και χρησιμοποιουμένου σύμφωνα με την καθοριζομένη διαδικασία στο ίδιο  παράρτημα, τα αναφερόμενα στο σημείο 5.2 εξαρτήματα, πρέπει να πληρούν τις προδιαγραφές των σημείων 5.1.4 έως 5.1.6.  5.2.2. Ο μοχλός της πέδης χειρός, εφόσον ευρίσκεται επί του πίνακος οργάνων ή κάτωθεν αυτού, πρέπει να τοποθετείται κατά τέτοιο τρόπο ώστε, όταν ευρίσκεται σε θέση ηρεμίας, να μην είναι δυνατόν να πλήξει τον επιβαίνοντα σε περίπτωση μετωπικής  συγκρούσεως. Αν ο όρος αυτός δεν τηρηθεί η επιφάνεια του μοχλού πρέπει να πληροί τις αναφερόμενες στο σημείο 5.3.2.3 προϋποθέσεις.  5.2.3. Το τραπεζίδιο για την τοποθέτηση αντικειμένων ή άλλα ανάλογα στοιχεία πρέπει να έχουν σχεδιασθεί και κατασκευασθεί κατά τέτοιο τρόπο ώστε σε καμιά περίπτωση τα υποστηρίγματα να μην παρουσιάζουν ακμές σχηματίζουσες προεξοχές ως και να  ανταποκρίνονται στη μία ή στην άλλη των ακολούθων προϋποθέσεων:  5.2.3.1. το τμήμα που στρέφεται προς το εσωτερικό του οχήματος πρέπει να έχει επιφάνεια ύψους τουλάχιστον 25 mm, τα άκρα της οποίας να είναι στρογγυλεμένα με ακτίνα καμπυλότητος τουλάχιστον 3,2 mm. Επί πλέον, η επιφάνεια αυτή πρέπει να αποτελείται ή να  περιβάλλεται από υλικό που απορροφά την ενέργεια, όπως καθορίζεται στο παράρτημα III, της μελλούσης να υιοθετηθεί γραμμής κρούσεως ευρισκομένης κατά μήκος της οριζοντίας.  5.2.3.2. Το τραπεζίδιο για την τοποθέτηση αντικειμένων ή άλλα ανάλογα στοιχεία πρέπει να δύνανται να αποσπώνται, να σχίζονται, να παραμορφώνονται αισθητά, να υποχωρούν υπό τη δράση μιας κατά μήκος οριζοντίου δυνάμεως 37,8 daN κατευθυνομένης προς τα  εμπρός και εφαρμοζομένης δι' ενός κυλίνδρου κατακορύφου άξονος και διαμέτρου 110 mm χωρίς να δημιουργούνται επικίνδυνα στοιχεία και χωρίς το άκρο του τραπεζιδίου να παρουσιάζει επικίνδυνες ακμές.  Εν πάση περιπτώσει η δύναμη αυτή πρέπει να κατευθύνεται επί του πλέον ανθεκτικού τμήματος του τραπεζιδίου για την τοποθέτηση αντικειμένων ή του οποιουδήποτε άλλου αναλόγου στοιχείου.  5.2.4. Όταν τα αναφερόμενα ανωτέρω εξαρτήματα περιέχουν τμήμα από υλικό σκληρότητος κατωτέρας των 50 shore A το οποίο έχει τοποθετηθεί επί ενός ακάμπτου υποστηρίγματος, οι ανωτέρω προδιαγραφές, εκτός εκείνων οι οποίες αναφέρονται στην απορρόφηση της  ενεργείας, όπως αυτό νοείται στο παράρτημα III, δεν εφαρμόζονται παρά μόνο για το άκαμπτο υποστήριγμα.  5.3. Άλλα εσωτερικά τμήματα του χώρου επιβατών που κείνται έμπροσθεν του εγκαρσίου επιπέδου που διέρχεται διά της γραμμής αναφοράς του τοποθετημένου στις οπίσθιες θέσεις ανδρεικέλου 5.3.1. Πεδίο εφαρμογής Οι προδιαγραφές του σημείου 5.3.2 εφαρμόζονται στις χειρολαβές, μοχλού και κομβία χειρισμού καθώς επίσης και σε κάθε άλλο αντικείμενο το οποίο σχηματίζει προεξοχή που δεν αναφέρεται στα σημεία 5.1 και 5.2.  5.3.2. Προδιαγραφές Αν τα αναφερόμενα στο σημείο 5.3.1 αντικείμενα είναι τοποθετημένα κατά τέτοιο τρόπο ώστε να δύνανται να πλήττονται από τους επιβάτες του οχήματος, πρέπει να πληρούν τις προδιαγραφές των σημείων 5.3.2.1 έως 5.3.4. Θεωρούνται ως αντικείμενα δυνάμενα να  πλήττονται, τα αντικείμενα που δύνανται να έλθουν σε επαφή με μία σφαίρα διαμέτρου 65 mm και τα οποία ευρίσκονται υπεράνω του σημείου Η των εμπροσθίων θέσεων, έμπροσθεν του εγκαρσίου επιπέδου του διερχομένου διά της γραμμής αναφοράς του τοποθετημένου  επί των οπισθίων θέσεων ανδρεικέλου, και στο εξωτερικό των καθοριζομένων περιοχών στα σημεία 2.3.1 και 2.3.2.  5.3.2.1. Η επιφάνεια τους πρέπει να τελειώνει σε στρογγυλεμένες ακμές των ακτίνων καμπυλότητος μη δυναμένων να είναι μικροτέρων των 3,2 mm.  5.3.2.2. Οι μοχλοί και τα κομβία χειρισμού πρέπει να έχουν σχεδιασθεί και κατασκευασθεί κατά τέτοιο τρόπο ώστε, υπό την επίδραση μιας δυνάμεως 37,8 daN εφαρμοζομένης προς τα εμπρός κατά τη διαμήκη οριζοντία διεύθυνση, η προεξοχή, στην πλέον αντίξοη θέση  να οδηγείται σε απόσταση το πολύ 25 mm εκ της επιφανείας της πινακίδος ή τα συστήματα αυτά να αποσπώνται ή να διπλώνουν. Σε αυτές τις δύο περιπτώσεις δεν πρέπει να υπάρχουν επικίνδυνες προεξοχές. Για τους μοχλούς χειρισμών των υαλοκαθαριστήρων είναι  πάντως αποδεκτό, η προεξοχή τους να οδηγείται σε απόσταση 35 mm το πολύ από την επιφάνεια της πινακίδας.  5.3.2.3. Ο μοχλός της πέδης χειρός, όταν ευρίσκεται σε θέση χαλαρώσεως, και η λαβή του μοχλού χειρισμού των ταχυτήτων όταν ευρίσκεται στις θέσεις εμπροσθίας κινήσεως, πρέπει να έχουν οποιαδήποτε και αν είναι η θέση τους, εξαιρέσει των περιοχών που  ορίζονται στα σημεία 2.3.1 και 2.3.2 και των κατωτέρω του επιπέδου του σημείου Η των εμπροσθίων θέσεων περιοχών, μία επιφάνεια τουλάχιστον 6,5 cm 2, μετρουμένη επί της τομής της καθέτου στην οριζόντια διαμήκη διεύθυνση μέχρις αποστάσεως 6,5 mm εκ του  πλέον προεξέχοντος τμήματος, των ακτίνων καμπυλότητος μη δυναμένων να είναι μικροτέρων των 3,2 mm.  5.3.3. Η προδιαγραφή του σημείου 5.3.2.3 δεν εφαρμόζεται στους μοχλούς της πέδης χειρός που ευρίσκονται στο δάπεδο, αν το ύψος της λαβής σε θέση χαλαρώσεως ευρίσκεται κάτωθεν ενός οριζοντίου επιπέδου διερχομένου διά του σημείου Η (βλέπε παράρτημα IV).  5.3.4. Τα άλλα στοιχεία εξοπλισμού του οχήματος τα μη αναφερόμενα στα προηγούμενα σημεία όπως οι οδηγοί ολισθήσεως των καθισμάτων, συστήματα ρυθμίσεως του καθίσματος και του ερεισινώτου, συστήματα για την περιτύλιξη των ζωνών ασφαλείας, κλπ., δεν  υπόκεινται σε καμιά προδιαγραφή, αν ευρίσκονται κάτωθεν ενός οριζοντίου επιπέδου διερχομένου διά του σημείου Η εκάστης θέσεως καθημένου, έστω και αν ο κάτοχος της θέσεως δύναται να έλθει σε επαφή με τα εν λόγω στοιχεία.  5.3.5. Όταν τα θεωρούμενα ανωτέρω στοιχεία φέρουν ένα τμήμα από υλικό σκληρότητος κατωτέρας των 50 shore A τοποθετημένο επί ενός ακάμπτου στηρίγματος, οι προηγούμενες προδιαγραφές δεν εφαρμόζονται παρά μόνον στο άκαμπτο υποστήριγμα.  5.4. Σκεπή 5.4.1. Πεδίο εφαρμογής 5.4.1.1. Οι προδιαγραφές του σημείου 5.4.2 εφαρμόζονται στο εσωτερικό τμήμα της σκεπής.  5.4.1.2. Οπωσδήποτε δεν εφαρμόζονται στα τμήματα της σκεπής τα οποία δεν δύναται να εγγίζει σφαίρα διαμέτρου 165 mm.  5.4.2. Προδιαγραφές 5.4.2.1. Το εσωτερικό τμήμα σκεπής δεν πρέπει να έχει στο τμήμα το κείμενο υπεράνω των επιβατών ή έμπροσθεν αυτών, επικίνδυνη ανωμαλία ή έντονη ακμή έχουσα διεύθυνση προς τα οπίσω ή προς τα κάτω.  Ειδικότερα το πλάτος των τμημάτων που προεξέχουν δεν πρέπει να είναι κατώτερο του μεγέθους της προς τα κάτω προεξοχής και οι ακμές δεν πρέπει να παρουσιάζουν ακτίνα καμπυλότητος μικρότερη των 5 mm. Όσον αφορά όλως ιδιαιτέρως τις αψίδες ή τις άκαμπτες  νευρώσεις, δεν πρέπει να παρουσιάζουν προς τα κάτω προεξοχή μεγαλύτερη των 19 mm και πρέπει να έχουν σχήμα λίαν κεκλιμένο σύμφωνα με το παράρτημα V.  5.4.2.2. Αν οι αψίδες ή οι νευρώσεις δεν πληρούν τις προϋποθέσεις του σημείου 5.4.2.1, πρέπει να είναι καλυμμένες με ένα υλικό ικανό να απορροφήσει την ενέργεια όπως εξειδικεύεται στο παράρτημα ΙΙΙ.  5.5. Σκεπή που ανοίγει 5.5.1. Προδιαγραφές 5.5.1.1. Οι ακόλουθες προδιαγραφές, καθώς και οι του σημείου 5.4 οι αναφερόμενες στη σκεπή, εφαρμόζονται επί της σκεπής που ανοίγει εφόσον η σκεπή αυτή είναι κλεισμένη.  5.5.1.2. Επί πλέον, οι διατάξεις ανοίγματος και χειρισμών:  5.5.1.2.1. πρέπει να έχουν σχεδιασθεί και κατασκευασθεί κατά τέτοιο τρόπο ώστε να αποφεύγεται όσον είναι δυνατό μία ακουσία ή άτοπος λειτουργία- 5.5.1.2.2. πρέπει να έχουν, κατά το δυνατό, σχήμα λίαν κεκλιμένο σύμφωνα με το παράρτημα V: η επιφάνειά τους πρέπει να καταλήγει σε στρογγυλεμένες ακμές, ενώ οι ακτίνες καμπυλότητος να μη δύνανται να είναι μικρότερες των 5mm- 5.5.1.2.3. πρέπει να ευρίσκονται σε θέση ηρεμίας, εντός των περιοχών οι οποίες δεν δύναται να έλθουν σε επαφή με σφαίρα διαμέτρου 165 mm. Αν αυτός ο όρος δεν δύναται να τηρηθεί, οι διατάξεις ανοίγματος και χειρισμών πρέπει, σε θέση ηρεμίας, είτε να  παραμένουν σφηνωμένες, είτε να έχουν σχεδιασθεί και κατασκευασθεί κατά τρόπο ώστε υπό την επίδραση δυνάμεως 37,8 daN εφαρμοζομένης κατά τη διεύθυνση κρούσεως την οριζομένη στο παράρτημα III διά της εφαπτομένης στην τροχιά της ψευδοκεφαλής, η προεξοχή  κατά την έννοια του παραρτήματος, σε σχέση προς την επιφάνεια επί της οποίας οι διατάξεις είναι στερεωμένες να επαναφέρεται το πολύ σε απόσταση 25 mm ή οι διατάξεις αυτές να αποσπώνται. Στην τελευταία αυτή περίπτωση δεν πρέπει να υπάρχουν επικίνδυνες  προεξοχές.  5.6. Οχήματα με πτυσσόμενη και αποκαλυπτόμενη σκεπή 5.6.1. Όσον αφορά τα οχήματα με πτυσσόμενη σκεπή μόνο τα κατώτερα τμήματα των ανωτέρων στοιχείων των αψίδων ασφαλείας και το ανώτερο τμήμα του πλαισίου του αλεξινέμου υπόκεινται στις προδιαγραφές του σημείου 5.4.  5.6.2. Τα οχήματα με αποκαλυπτόμενη σκεπή υπόκεινται στις προδιαγραφές του σημείου 5.5, οι οποίες εφαρμόζονται στα οχήματα με σκεπή που ανοίγει.  5.7. Οπίσθιο τμήμα των καθισμάτων 5.7.1. Προδιαγραφές 5.7.1.1. Η επιφάνεια του οπισθίου τμήματος των καθισμάτων δεν δύναται να έχει ούτε επικίνδυνη ανωμαλία ούτε έντονες ακμές ικανές να αυξήσουν τον κίνδυνο ή τη σοβαρότητα των τραυμάτων των επιβατών.  5.7.1.2. Με την επιφύλαξη των προϋποθέσεων των προβλεπομένων στα σημεία 5.7.1.2.1, 5.7.1.2.2 και 5.7.1.2.3, το τμήμα του ερεισινώτου εμπροσθίου καθίσματος του ευρισκομένου εντός της περιοχής της κεφαλής, της καθοριζομένης στο παράρτημα II, πρέπει να  είναι ικανό να απορροφήσει την ενέργεια, όπως αναλύεται στο παράρτημα III. Για τον προσδιορισμό της περιοχής προσκρούσεως της κεφαλής, τα εμπρόσθια καθίσματα αν είναι ρυθμιζόμενα, πρέπει να ευρίσκονται στην πλέον ακραία προς τα πίσω θέση οδηγήσεως και  τα δυνάμενα να μεταβάλλουν κλίση ερεισίνωτα των καθισμάτων, να έχουν ρυθμισθεί στην πλησιέστερη προς τις 25o κλίση εκτός αντιθέτου υποδείξεως του κατασκευαστή.  5.7.1.2.1. Για τα ανεξάρτητα αλλήλων εμπρόσθια καθίσματα, η οπισθία περιοχή προσκρούσεως της κεφαλής των επιβατών εκτείνεται σε 10 cm, υπολογιζόμενα εκατέρωθεν του άξονος του καθίσματος, επί του ανωτέρου οπισθίου τμήματος του ερεισινώτου.  5.7.1.2.1. (δις)(2) Για τα καθίσματα που φέρουν προσκέφαλο, κάθε δοκιμή πρέπει να διενεργείται με το προσκέφαλο στην πλέον χαμηλή θέση και σε σημείο κείμενο επί της διερχομένης κατακορύφου γραμμής διά του κέντρου του προσκεφάλου.  5.7.1.2.1.(τρις)(2) Για ένα κάθισμα που προβλέπεται για πολλούς τύπους αμαξωμάτων, η περιοχή προσκρούσεως θα προσδιορίζεται επί οχήματος εκείνου του τύπου στον οποίο η πλέον ακραία προς τα πίσω θέση οδηγήσεως, να είναι μεταξύ όλων των εξετασθέντων  τύπων, η πλέον δυσμενής. Η ούτω προσδιοριζομένη περιοχή προσκρούσεως θα θεωρηθεί ως ικανοποιητική για τους λοιπούς τύπους.  5.7.1.2.2. Για τους εμπροσθίους πάγκους, η περιοχή προσκρούσεως περιλαμβάνει τα σημεία που ευρίσκονται μεταξύ των διαμήκων κατακορύφων επιπέδων των ευρισκομένων σε απόσταση 10cm προς το εξωτερικό του άξονος εκάστης προβλεπομένης εξωτερικής θέσεως. Ο  άξονας κάθε εξωτερικής θέσεως ενός πάγκου προσδιορίζεται από τον κατασκευαστή.  5.7.1.2.3. Εντός της περιοχής προσκρούσεως της κεφαλής εκτός των προβλεπομένων στα σημεία 5.7.1.2.1. έως 5.7.1.2.2 ορίων, τα τμήματα του σκελετού του καθίσματος πρέπει να έχουν επενδυτική πλήρωση για να αποφευχθεί η άμεση επαφή της κεφαλής με τα  στοιχεία του σκελετού τα οποία πρέπει, στις περιοχές αυτές, να παρουσιάζουν ακτίνα καμπυλότητος τουλάχιστον 5mm. Τα στοιχεία ή τα μέρη αυτά θεωρούνται εξίσου ικανοποιητικά αν δύνανται να απορροφήσουν την ενέργεια, όπως αναλύεται στο παράρτημα III.  5.7.2. Οι εν λόγω προδιαγραφές δεν εφαρμόζονται ούτε επί των τοποθετημένων στο άκρως οπίσθιο μέρος καθισμάτων ούτε επί των εστραμμένων προς τις πλευρές ή προς το οπίσθιο μέρος ούτε για τα καθίσματα με ερεισίνωτα κείμενα αντιθέτως, ούτε για τα πτυσσόμενα  ή τα προσωρινά καθίσματα. Όταν οι περιοχές προσκρούσεως των καθισμάτων, των προσκεφάλων και των υποστηριγμάτων αυτών, έχουν τμήματα καλυμμένα με ένα υλικό σκληρότητος των 50 shore A, οι ανωτέρω προδιαγραφές εκτός εκείνων οι οποίες αναφέρονται στην  απορρόφηση της ενεργείας σύμφωνα με το παράρτημα III, εφαρμόζονται μόνο στα άκαμπτα τμήματα.  5.8. Οι προδιαγραφές του σημείου 5 εφαρμόζονται στους μη μνημονευόμενους στα προηγούμενα σημεία εξοπλισμούς που είναι ικανοί, αναλόγως της περιοχής τοποθετήσεώς τους, να πληγούν υπό των επιβατών, σύμφωνα προς τις διάφορες διαδικασίες που προβλέπονται  στα σημεία 5.1 έως 5.7. Εφόσον τα στοιχεία αυτών των εξοπλισμών τα δυνάμενα να εγγίζονται σχηματίζονται από υλικό σκληρότητος μικρότερης των 50 shore A το οποίο έχει τοποθετηθεί επί ακάμπτου υποστηρίγματος, οι σχετικές προδιαγραφές εφαρμόζονται μόνο για  τα άκαμπτα υποστηρίγματα.  (6.) (7.) (8.) (9.)   (1) Το κείμενο των παραρτημάτων είναι ανάλογο κατ' ουσία με εκείνο του κανονισμού αριθ. 21 της Οικονομικής Επιτροπής για την Ευρώπη του ΟΗΕ. Ειδικότερα οι υποδιαιρέσεις σε σημεία είναι οι ίδιες. Γι' αυτό αν για ένα σημείο του κανονισμού αριθ.  21 δεν υπάρχει αντίστοιχο στην παρούσα οδηγία, ο αριθμός του αναφέρεται, για υπόμνημα, εντός παρενθέσεων. (2) Τα σημεία αυτά δεν υπάρχουν στον κανονισμό αριθ. 21.       ΠΑΡΑΡΤΗΜΑ II   ΠΡΟΣΔΙΟΡΙΣΜΟΣ ΤΗΣ ΠΕΡΙΟΧΗΣ ΠΡΟΣΚΡΟΥΣΕΩΣ ΤΗΣ ΚΕΦΑΛΗΣ  1. Η περιοχή προσκρούσεως της κεφαλής περιλαμβάνει όλες τις άνευ υαλοπινάκων επιφάνειες του εσωτερικού ενός οχήματος οι οποίες δύνανται να έλθουν σε στατική επαφή με μία σφαιρική κεφαλή διαμέτρου 165  mm αποτελούσης τμήμα ενός οργάνου μετρήσεως, του οποίου η διάσταση υπολογιζομένη από το σημείο αρθρώσεως του ισχίου ως την κορυφή της κεφαλής, δύναται να ρυθμισθεί κατά τρόπο συνεχή μεταξύ 736 mm και 840 mm.  2. Για τον προσδιορισμό αυτό, πρέπει να εφαρμοσθεί η ακόλουθη διαδικασία ή η ισοδύναμή της γραφική.  2.1. Το σημείο αρθρώσεως της διατάξεως μετρήσεως, για κάθε καθημένη στάση προβλεπομένη από τον κατασκευαστή, τοποθετείται με τον ακόλουθο τρόπο:  2.1.1. για τα δυνάμενα να ρυθμισθούν ως προς την απόσταση καθίσματα,  2.1.1.1. στο σημείο Η (βλέπε παράρτημα IV) και 2.1.1.2. σε ένα σημείο ευρισκόμενο οριζοντίως σε 127 mm έμπροσθεν του σημείου Η και σε ύψος που προκύπτει εκ της μεταβολής του ύψους του σημείου Η το οποίο αντιστοιχεί στη μετατόπιση προς το εμπρός κατά 127 mm ή σε ύψος 19 mm.  2.1.2. Για τα μη δυνάμενα να ρυθμισθούν προς την απόσταση καθίσματα, στο σημείο Η της υπό εξέταση θέσεως.  2.2. Για κάθε τιμή της διαστάσεως, μεταξύ του σημείου αρθρώσεως και της κορυφής της κεφαλής, επιτρεπομένη υπό της διατάξεως δοκιμής σε συνάρτηση προς τις εσωτερικές διαστάσεις του οχήματος, υπολογίζονται όλα τα σημεία επαφής τα ευρισκόμενα κάτωθεν του  κατωτέρου ορίου του αλεξινέμου και έμπροσθεν του σημείου Η.  2.3. Της διατάξεως δοκιμής ευρισκομένης σε κατακόρυφη στάση, αν δεν υπάρχει κανένα σημείο επαφής για μια απόσταση που έχει ρυθμισθεί περιλαμβανόμενη μεταξύ των ανωτέρω ορίων, προσδιορίζονται τα δυνατά σημεία επαφής διά περιστροφής της διατάξεως  μετρήσεως προς τα εμπρός και προς τα κάτω διά της διαγραφής τροχιάς όλων των τόξων στα κατακόρυφα επίπεδα, μέχρι γωνίας 90o από το κατακόρυφο κατά μήκος επίπεδο του οχήματος, που διέρχεται διά του σημείου Η.  3. Τα σημεία επαφής είναι τα σημεία στα οποία εφάπτεται η κεφαλή της διατάξεως μετά των εσωτερικών τμημάτων του οχήματος. Η κίνηση προς τα κάτω περιορίζεται και από τη θέση της κεφαλής η οποία εφάπτεται σε ένα οριζόντιο επίπεδο ευρισκόμενο σε απόσταση  25,4 mm υπεράνω του σημείου Η.       ΠΑΡΑΡΤΗΜΑ III   ΔΙΑΔΙΚΑΣΙΑ ΔΟΚΙΜΩΝ ΤΩΝ ΙΚΑΝΩΝ ΝΑ ΑΠΟΡΡΟΦΟΥΝ ΕΝΕΡΓΕΙΑ ΥΛΙΚΩΝ  1. ΕΓΚΑΤΑΣΤΑΣΗ, ΟΡΓΑΝΟ ΔΟΚΙΜΗΣ ΚΑΙ ΔΙΑΔΙΚΑΣΙΑ 1.1. Εγκατάσταση 1.1.1. Το εξάρτημα από υλικό ικανό να απορροφά ενέργεια πρέπει να τοποθετηθεί και δοκιμασθεί επί του δομικού στοιχείου στηρίξεως επί του οποίου είναι εγκαταστημένο (όταν το εξάρτημα τούτο ευρίσκεται) στο όχημα. Είναι προτιμότερο να πραγματοποιηθεί η  δοκιμή απ' ευθείας επί του πήγματος όταν τούτο είναι δυνατόν. Αυτό το δομικό στοιχείο ή το πήγμα, στερεώνεται καλώς επί της τραπέζης δοκιμών κατά τρόπο ώστε να μη μετακινείται υπό την επίδραση της συγκρούσεως.  1.1.2. Εν τούτοις, κατόπιν αιτήσεως του κατασκευαστή, το εξάρτημα δύναται να τοποθετηθεί επί ενός σκελετού που υποκαθιστά την εγκατάσταση επί του οχήματος, υπό τον όρο ότι το σύνολο "εξάρτημα/σκελετός" έχει, σε σχέση προς το πραγματικό σύνολο  "εξάρτημα/δομικό στοιχείο υποστηρίγματος", την αυτή γεωμετρική διάταξη, μία ακαμψία όχι μικρότερη και μία ικανότητα απορροφήσεως της ενεργείας όχι μεγαλύτερη.  1.2. Όργανο δοκιμής 1.2.1. Αποτελείται από ένα εκκρεμές του οποίου το κέντρο περιστροφής υποβαστάζεται υπό ενσφαίρων τριβέων (roulements a billes) και του οποίου η ανηγμένη μάζα(1) στο κέντρο κρούσεώς του είναι 6,8 kg. Το κατώτερο άκρο του εκκρεμούς αποτελείται εξ ακάμπτου  ψευδοκεφαλής διαμέτρου 165 mm της οποίας το κέντρο ταυτίζεται με το κέντρο κρούσεως του εκκρεμούς.  1.2.2. Η ψευδοκεφαλή είναι εφοδιασμένη με δύο επιταχυνσιόμετρα και μία διάταξη μετρήσεως της ταχύτητος, ικανά τα μετρούν τις τιμές κατά τη διεύθυνση της προσκρούσεως.  1.3. Σύστημα συσκευών καταγραφής Το σύστημα συσκευών καταγραφής που θα χρησιμοποιηθεί πρέπει να επιτρέπει την πραγματοποίηση των μετρήσεων με την ακόλουθη ακρίβεια:  1.3.1. Επιτάχυνση:  - ακρίβεια = +- 5 % της αληθούς τιμής - απόκριση για τη συχνότητα = μέχρι 1 000 Hz - εγκάρσιος ευαισθησία = < 5 % της βάσεως της κλίμακος.  1.3.2. Ταχύτης:  - ακρίβεια: +- 2,5 % της αληθούς τιμής - ευαισθησία: 0,5 km/h.  1.3.3. Διείσδυση της ψευδοκεφαλής στο υπό δοκιμή στοιχείο:  - ακρίβεια: +- 5 % της αληθούς τιμής - ευαισθησία: 1 mm.  1.3.4. Καταγραφή του χρόνου:  - το σύστημα συσκευών πρέπει να επιτρέπει την καταγραφή του φαινομένου καθ' όλη τη διάρκειά του και την ανάγνωση του χιλιοστού του δευτερολέπτου.  - η έναρξη της συγκρούσεως ("topage") τη στιγμή της πρώτης επαφής της ψευδοκεφαλής επί του δοκιμαζομένου εξαρτήματος προσδιορίζεται επί των καταγραφών που χρησιμεύουν στη μελέτη των στοιχείων της δοκιμής.  1.4. Διαδικασία δοκιμής 1.4.1. Σε κάθε σημείο προσκρούσεως της προς δοκιμή επιφανείας, η διεύθυνση κρούσεως είναι αυτή που προσδιορίζεται υπό της εφαπτομένης στην τροχιά της ψευδοκεφαλής του καθοριζομένου στο παράρτημα II οργάνου μετρήσεως.  1.4.2. Όταν η γωνία μεταξύ της διευθύνσεως κρούσεως και της καθέτου επί της επιφανείας στο σημεία κρούσεως είναι μικρότερη ή ίση προς 5o, η δοκιμή πραγματοποιείται κατά τρόπο ώστε η εφαπτομένη στην τροχιά του κέντρου κρούσεως του εκκρεμούς να συμπίπτει  με την καθοριζόμενη στο σημείο 1.4.1. διεύθυνση. Η ψευδοκεφαλή πρέπει να συγκρουσθεί με το υπό δοκιμή στοιχείο με ταχύτητα 24,1 km/h.  Η ταχύτης αυτή πραγματοποιείται είτε δι' απλής ενεργείας προωθήσεως, είτε διά της χρησιμοποιήσεως μίας πρόσθετης διατάξεως προωθήσεως.  1.4.3. Όταν η γωνία μεταξύ της διευθύνσεως κρούσεως και της καθέτου επί της επιφανείας στο σημείο προσκρούσεως, είναι μεγαλύτερη των 5o, η δοκιμή δύναται να πραγματοποιηθεί κατά τρόπο ώστε η εφαπτομένη στην τροχιά του κέντρου κρούσεως του εκκρεμούς να  συμπίπτει με την κάθετο στο σημείο κρούσεως. Κατά συνέπεια η τιμή της ταχύτητος δοκιμής μειώνεται στην τιμή της καθέτου επί της επιφανείας συνιστώσης της προδιαγραφομένης στο σημείο 1.4.2 ταχύτητος.  2. ΑΠΟΤΕΛΕΣΜΑΤΑ Στις πραγματοποιούμενες δοκιμές συμφώνως προς τους τρόπους που υποδεικνύονται ανωτέρω, η επιβράδυνση της ψευδοκεφαλής δεν πρέπει να υπερβαίνει το 80 g συνεχώς περισσότερο των 3 χιλιοστών του δευτερολέπτου. Η τιμή της επιβραδύνσεως προς συγκράτηση είναι  η μέση ενδεικνυομένη υπό των δύο επιβραδευνσιομέτρων.  3. ΙΣΟΔΥΝΑΜΕΣ ΔΙΑΔΙΚΑΣΙΕΣ 3.1. Είναι αποδεκτές ισοδύναμες διαδικασίες δοκιμών, υπό την προϋπόθεση ότι είναι δυνατόν να επιτευχθούν τα, στο σημείο 2, απαιτούμενα αποτελέσματα.  3.2. Εναπόκειται στο πρόσωπο το οποίο χρησιμοποιεί μέθοδο διάφορη της περιγραφομένης στο σημείο 1 να αποδείξει την ισοδυναμία.    (1) Σημείωση: Η ανηγμένη μάζα "μ" του εκκρεμούς συνδέεται με την ολική μάζα του εκκρεμούς m, με την απόσταση "α" μεταξύ του κέντρου κρούσεως και του άξονος περιστροφής και με την απόσταση "I" μεταξύ του κέντρου βάρους και του άξονος  περιστροφής διά της σχέσεως: mr = m      ΠΑΡΑΡΤΗΜΑ IV   ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ Η ΚΑΙ ΤΗΝ ΕΠΑΛΗΘΕΥΣΗ ΤΗΣ ΣΧΕΤΙΚΗΣ ΘΕΣΕΩΣ ΤΩΝ ΣΗΜΕΙΩΝ R ΚΑΙ H  1. ΟΡΙΣΜΟΣ 1.1. Το σημείο "H", που χαρακτηρίζει τη θέση εντός του χώρου επιβατών ενός καθημένου επιβάτου, είναι το ίχνος, επί ενός διαμήκους κατακορύφου επιπέδου, του υπάρχοντος θεωρητικού άξονος περιστροφής μεταξύ της κνήμης και του κορμού ενός ανθρωπίνου σώματος  αναπαρισταμένου από ένα ανδρείκελο.  1.2. Το σημείο "R" ήτοι το σημείο αναφοράς της καθημένης θέσεως, είναι το σημείο αναφοράς της κατασκευής το υποδεικνυόμενο από τον κατασκευαστή, το οποίο:  1.2.1. αντιστοιχεί στην κανονική θέση χρήσεως την πλέον ακραία προς τα οπίσω κάθε μιας των θέσεων καθημένων η οποία προβλέπεται από τον κατασκευαστή σε ένα όχημα- 1.2.2. έχει συντεταγμένες οι οποίες ορίζονται σε σχέση προς τη δομή του μελετουμένου οχήματος- 1.2.3. αντιπροσωπεύει τη θέση του κέντρου περιστροφής μεταξύ του κορμού και των μηρών ενός επιβάτου (σημείο H).  2. ΠΡΟΣΔΙΟΡΙΣΜΟΣ 2.1. Προσδιορίζεται ένα σημείο H για κάθε θέση καθημένου η οποία έχει προβλεφθεί από τον κατασκευαστή του οχήματος. Όταν οι θέσεις μιας σειράς είναι δυνατόν να θεωρηθούν ως ομοιάζουσες (πάγκος με ενιαίο κάθισμα, ταυτόσημες θέσεις κλπ.) πραγματοποιείται  ένας μόνο προσδιορισμός ανά σειρά καθισμάτων διά της τοποθετήσεως του ανδρεικέλου το οποίο περιγράφεται στο σημείο 3 σε θέση η οποία θεωρείται ως αντιπροσωπευτική της σειράς των καθισμάτων. Η θέση αυτή είναι:  2.1.1. για την εμπρόσθια σειρά, η θέση του οδηγού- 2.1.2. για την ή τις οπίσθιες σειρές, μία εξωτερική θέση.  2.2. Για κάθε προσδιορισμό του σημείου H, το υπό εξέταση κάθισμα τοποθετείται στην πλέον ακραία προς τα οπίσω προβλεπομένη από τον κατασκευαστή κανονική θέση οδηγήσεως ή χρήσεως, το δε ερεισίνωτο, αν είναι ρυθμιζόμενο κατά κλίση, είναι με κλειδί  προσαρμοσμένο σε θέση αντιστοιχούσα σε μία κλίση προς τα οπίσω, σε σχέση προς την κατακόρυφο, της γραμμής αναφοράς του περιγραφομένου ανδρεικέλου στο σημείο 3, την πλησιέστερη προς τις 25o, εκτός από αντίθετη υπόδειξη του κατασκευαστή.  3. ΧΑΡΑΚΤΗΡΙΣΤΙΚΑ ΤΟΥ ΑΝΔΡΕΙΚΕΛΟΥ 3.1. Χρησιμοποιείται ένα τρισδιάστατο ανδρείκελο του οποίου το βάρος και το περίγραμμα είναι εκείνα ενός ενήλικος μεσαίου αναστήματος. Το ανδρείκελο αυτό παρουσιάζεται στις εικόνες 1 και 2 του συμπληρωματικού παραρτήματος του παρόντος παραρτήματος.  3.2. Το ανδρείκελο αυτό περιλαμβάνει:  3.2.1. Δύο στοιχεία που υποκαθιστούν το ένα την πλάτη και το άλλο το καθήμενο τμήμα του σώματος, αρθρωμένα κατά έναν άξονα ο οποίος αντιπροσωπεύει τον άξονα περιστροφής μεταξύ του θώρακος και τoυ μηρού. Το ίχνος του άξονος αυτού επί της πλευράς του  ανδρεικέλου είναι το σημείο "H" του ανδρεικέλου.  3.2.2. Δύο στοιχεία που υποκαθιστούν τις κνήμες και τα οποία αρθρώνονται σε σχέση προς το στοιχείο που υποκαθιστά το καθήμενο τμήμα του σώματος.  3.2.3. Δύο στοιχεία που υποκαθιστούν τους πόδες συνδεόμενα προς τις κνήμες με αρθρώσεις οι οποίες υποκαθιστούν τους αστραγάλους.  3.2.4. Εξάλλου, το στοιχείο το οποίο υποκαθιστά το καθήμενο τμήμα του σώματος είναι εφοδιασμένο με μία στάθμη επιτρέπουσα τον έλεγχο του προσανατολισμού του κατά την εγκαρσία διεύθυνση.  3.3. Μάζες αντιπροσωπεύουσες το βάρος κάθε στοιχείου του σώματος ευρίσκονται τοποθετημένες στα κατάλληλα σημεία τα οποία αντιστοιχούν προς τα αντίστοιχα κέντρα βάρους για να καταστεί η ολική μάζα του ανδρεικέλου 75,6 χιλιόγραμμα περίπου. Λεπτομερειακή  αναφορά των διαφόρων μαζών γίνεται στον πίνακα της εικόνας 2 του συμπληρωματικού παραρτήματος του παρόντος παραρτήματος.  4. ΤΟΠΟΘΕΤΗΣΗ ΤΟΥ ΑΝΔΡΕΙΚΕΛΟΥ Η τοποθέτηση του τρισδιάστατου ανδρεικέλου πραγματοποιείται σύμφωνα με τον ακόλουθο τρόπο:  4.1. Το όχημα τοποθετείται επί οριζοντίου επιπέδου και ρυθμίζονται τα καθίσματα όπως προβλέπεται στο σημείο 2.2.  4.2. Το προς δοκιμή κάθισμα καλύπτεται με ένα ύφασμα προοριζόμενο να διευκολύνει την ορθή τοποθέτηση του ανδρεικέλου.  4.3. Το ανδρείκελο τοποθετείται επί του θεωρουμένου καθίσματος, του άξονος αρθρώσεως όντος κατακορύφου προς το διάμηκες επίπεδο συμμετρίας του οχήματος.  4.4. Οι πόδες του ανδρεικέλου τοποθετούνται κατά τον ακόλουθο τρόπο:  4.4.1. Για τα εμπρόσθια καθίσματα, κατά τέτοιο τρόπο ώστε η ελέγχουσα τον εγκάρσιο προσανατολισμό στάθμη του καθισμένου τμήματος να επανέρχεται στην οριζόντιο θέση.  4.4.2. Για τα οπίσθια καθίσματα, οι πόδες διευθετούνται κατά τρόπο ώστε να είναι, εντός του μέτρου του δυνατού, σε επαφή με τα εμπρόσθια καθίσματα. Αν κατά συνέπεια οι πόδες αναπαύονται επί τμημάτων του δαπέδου με διαφορετικό επίπεδο, το πόδι το οποίο  έρχεται πρώτο σε επαφή με το εμπρόσθιο κάθισμα, χρησιμεύει ως αναφορά, το δε άλλο πόδι διευθετείται κατά τρόπο ώστε η ελέγχουσα τον εγκάρσιο προσανατολισμό στάθμη του καθημένου τμήματος, να επανέρχεται στην οριζόντια θέση.  4.4.3. Αν προσδιορίζεται το σημείο "H" σε ένα ενδιάμεσο κάθισμα, οι πόδες τοποθετούνται εκατέρωθεν της προεξοχής του μέσου του δαπέδου ("Tunnel").  4.5. Τοποθετούνται οι μάζες επί των μηρών, επαναφέρεται στην οριζοντία θέση η ελέγχουσα τον εγκάρσιο προσανατολισμό στάθμη του καθημένου τμήματος και τοποθετούνται οι μάζες επί του στοιχείου του αντιπροσωπεύοντος το καθήμενο τμήμα.  4.6. Το ανδρείκελο απομακρύνεται του ερεισινώτου του καθίσματος δια της χρησιμοποιήσεως της ράβδου αρθρώσεως των γονάτων και η πλάτη διπλώνεται προς τα εμπρός. Το ανδρείκελο επανατοποθετείται στο κάθισμα δι' ολισθήσεως προς τα οπίσω του καθημένου  τμήματος μέχρις ότου υπάρξει αντίσταση, της πλάτης εν συνεχεία ανατρεπομένης εκ νέου προς τα οπίσω προς το ερεισίνωτο του καθίσματος.  4.7. Μία δύναμη 10 +-1 daN εφαρμόζεται δις επί του ανδρεικέλου. Η διεύθυνση και το σημείο εφαρμογής της δυνάμεως παρίσταται με ένα μαύρο βέλος επί της εικόνας 2 του συμπληρωματικού παραρτήματος.  4.8. Τοποθετούνται οι μάζες επί των αριστερών και των δεξιών πλευρών και εν συνεχεία οι μάζες του θώρακος. Διατηρείται οριζόντια η εγκάρσια στάθμη του ανδρεικέλου.  4.9. Διατηρούντες την εγκάρσια στάθμη του ανδρεικέλου οριζόντια, διπλώνεται η πλάτη προς τα εμπρός μέχρις ότου οι μάζες του θώρακος ευρεθούν υπεράνω του σημείου "H", κατά τρόπο ώστε να εκμηδενίζεται κάθε τριβή επί του ερεισινώτου του καθίσματος.  4.10. Η πλάτη επαναφέρεται προσεκτικά προς τα οπίσω κατά τρόπο ώστε να ολοκληρωθεί η τοποθέτηση. Η εγκάρσια στάθμη του ανδρεικέλου πρέπει να είναι οριζόντια. Στην αντίθετη περίπτωση πραγματοποιείται εκ νέου η διαδικασία όπως αναφέρεται ανωτέρω.  5. ΑΠΟΤΕΛΕΣΜΑΤΑ 5.1. Όταν το ανδρείκελο έχει τοποθετηθεί σύμφωνα προς το σημείο 4, το εξεταζόμενο σημείο "H" του καθίσματος αποδίδεται από το εμφαινόμενο στο ανδρείκελο σημείο "H".  5.2. Κάθε μία των συντεταγμένων του σημείου "H" μετρείται με τη μεγίστη δυνατή ακρίβεια. Το αυτό συμβαίνει με τις συντεταγμένες των χαρακτηριστικών και καλώς προσδιορισμένων σημείων του χώρου των επιβατών. Οι προβολές των σημείων αυτών επί ενός  διαμήκους κατακορύφου επιπέδου, μεταφέρονται επί ενός σχήματος.  6. ΕΠΑΛΗΘΕΥΣΗ ΤΗΣ ΣΧΕΤΙΚΗΣ ΘΕΣΕΩΣ ΤΩΝ ΣΗΜΕΙΩΝ "R" ΚΑΙ "H" 6.1. Τα προβλεπόμενα στο σημείο 5.2. αποτελέσματα για το σημείο "H" πρέπει να συγκριθούν προς τις παρεχόμενες από τον κατασκευαστή του οχήματος συντεταγμένες του σημείου "R".  6.2. Η επαλήθευση της υπαρχούσης μεταξύ των δύο σημείων σχέσεως θεωρείται ικανοποιητική για την υπό εξέταση θέση καθημένου αν οι συντεταγμένες του σημείου "H" ευρίσκονται εντός ενός διαμήκους ορθογωνίου παραλληλογράμμου του οποίου οι οριζόντιες και οι  κατακόρυφες πλευρές είναι αντιστοίχως 30 mm και 20 mm και του οποίου η τομή των διαγωνίων κείται στο σημείο "R". Με την προϋπόθεση ότι συντρέχει περίπτωση, το σημείο "R" χρησιμεύει για τη δοκιμή και αν είναι αναγκαίο το ανδρείκελο διορθούται ούτως ώστε  το σημείο "H" να συμπίπτει με το σημείο "R".  6.3. Αν το σημείο "H" δεν ευρίσκεται εντός του οριζομένου στο σημείο 6.2. ορθογωνίου παραλληλογράμμου, πραγματοποιούνται δύο άλλοι προσδιορισμοί του σημείου "H" (τρεις προσδιορισμοί συνολικά). Αν δύο από τα κατ' αυτό τον τρόπο προσδιορισθέντα τρία  σημεία ευρίσκονται εντός του ορθογωνίου παραλληλογράμμου, το αποτέλεσμα της δοκιμής θεωρείται ικανοποιητικό. 6.4. Αν τουλάχιστον δύο από τα τρία προσδιορισθέντα σημεία ευρίσκονται εκτός του ορθογωνίου παραλληλογράμμου, το αποτέλεσμα της δοκιμής θεωρείται ότι δεν είναι ικανοποιητικό.  6.5. Σε περίπτωση κατά την οποία υφίσταται η περιγραφομένη στο σημείο 6.4. κατάσταση, ή όταν η επαλήθευση δεν δύναται να πραγματοποιηθεί δεδομένης της απουσίας σχετικών προς τη θέση του σημείου "R" πληροφοριών που παρέχονται από τον κατασκευαστή του  οχήματος, η μέση τιμή των αποτελεσμάτων των τριών προσδιορισμών του σημείου "H", δύναται να χρησιμοποιηθεί και να θεωρηθεί ως εφαρμόσιμη σε όλες τις περιπτώσεις κατά τις οποίες το σημείο "R" αναφέρεται στην παρούσα οδηγία.  6.6. Για την επαλήθευση της σχετικής των σημείων "R" και "H" επί ενός οχήματος συνήθους παραγωγής, το αναφερόμενο στο σημείο 6.2 ορθογώνιο παραλληλογράμμο αντικαθίσταται από ένα τετράγωνο πλευράς 50 mm.   Συμπληρωματικό παράρτημα   Στοιχεία που συνθέτουν το τρισδιάστατο ανδρείκελο     Διαστάσεις και βάρη του ανδρεικέλου  "" ID="1">Στοιχεία που υποκαθιστούν την πλάτη και το καθήμενο τμήμα του σώματος> ID="2">16,6"> ID="1">Μάζες της πλάτης> ID="2">31,2"> ID="1">Μάζες του καθημένου τμήματος> ID="2">7,8"> ID="1">Μάζες των μηρών>  ID="2">6,8"> ID="1">Μάζες των κνημών> ID="2">13,2"> ID="1"" ID="2">_"> ID="1">Σύνολο> ID="2">75,6">       ΠΑΡΑΡΤΗΜΑ V   ΜΕΘΟΔΟΣ ΜΕΤΡΗΣΕΩΣ ΤΩΝ ΠΡΟΕΞΟΧΩΝ  1. Για τον προσδιορισμό της προεξοχής ενός επιμήκους στοιχείου σε σχέση προς την πινακίδα επί της οποίας φέρεται, μετατοπίζεται σφαίρα διαμέτρου 165 mm διατηρουμένη σε επαφή, εφαπτομένη μετά της πινακίδας και του υπό  εξέταση στοιχείου.  Εξετάζεται η κλίση (Gradient) αποτελουμένη από το λόγο:  - της μεταβολής "y" της συντεταγμένης του κέντρου της σφαίρας κατά μία διεύθυνση κάθετο επί της πινακίδας,  - προς την μεταβολή "x" της συντεταγμένης του αυτού κέντρου κατά τις διευθύνσεις τις παράλληλες προς την πινακίδα.  Ένα σχήμα θεωρείται λίαν κεκλιμένο αν η κλίση που αντιστοιχεί προς εκείνη των διευθύνσεων αυτών η οποία είναι διαμήκης οριζοντία, είναι μικρότερη του 1.  Όταν μία κλίση είναι μεγαλύτερη ή ίση του 1, υπάρχει προεξοχή και η τιμή της μετρείται υπό του μεγέθους "y".  Όταν πινακίδες, στοιχεία κλπ. καλύπτονται υπό υλικού σκληρότητος μικρότερης των 50 shore A, η διαδικασία προσδιορισμού των οχημάτων και των προεξοχών η οποία περιγράφεται ανωτέρω δεν πρέπει να εφαρμοσθεί παρά μόνο μετά την αφαίρεση των υλικών αυτών.  2. Η τιμή της παρουσιαζομένης προεξοχής υπό των κομβίων, μοχλιδίων κλπ. των κειμένων εντός της περιοχής αναφοράς, μετρείται με τη βοήθεια του ακολούθου μηχανισμού και της διαδικασίας δοκιμής.  2.1. Μηχανισμός 2.1.1. Ο μηχανισμός μετρήσεως αποτελείται από μία ημισφαιρική ψευδοκεφαλή διαμέτρου 165 mm εντός της οποίας ευρίσκεται ένα ολισθαίνον έμβολο διαμέτρου 50.  2.1.2. Οι σχετικές θέσεις της επιπέδου εμπροσθίας του εμβόλου και του άκρου της ψευδοκεφαλής μεταφέρονται επί βαθμολογημένης κλίμακος επί της οποίας ένας κινητός δείκτης διατηρεί τη μεγίστη πραγματοποιουμένη μέτρηση όταν ο μηχανισμός αυτός έχει  απομακρυνθεί εκ του υπό δοκιμή αντικειμένου. Η ικανότητα μετρήσεως πρέπει να είναι τουλάχιστον 30 mm. Η κλίμακα μετρήσεως πρέπει να είναι βαθμολογημένη σε ήμισυ χιλιοστομέτρου: ενδεχομένως είναι δυνατόν να εμφαίνονται επ' αυτής τιμές της προεξοχής  αναφοράς.  2.1.3. Διαδικασία διαβαθμίσεως του οργάνου μετρήσεως 2.1.3.1. Ο μηχανισμός στηρίζεται επί μιας επιπέδου επιφανείας κατά τρόπο ώστε ο άξονας του μηχανισμού να είναι κάθετος προς αυτή.  Ενώ η εμπροσθία επίπεδος όψη του εμβόλου είναι σε επαφή με την επιφάνεια η κλίμακα τοποθετείται στο μηδέν.  2.1.3.2. Ένα μεσόζευγμα 10 mm τοποθετείται μεταξύ της εμπροσθίου επιπέδου επιφανείας του εμβόλου και της επιφανείας στηρίξεως. Επαληθεύεται ότι ο κινητός δείκτης δεικνύει καλά την τιμή αυτή.  2.1.4. Ένα πρότυπο μηχανισμού μετρήσεως των προεξοχών παρουσιάζεται στην εικόνα 1.  2.2. Διαδικασία δοκιμής 2.2.1. Το έμβολο σύρεται προς τα οπίσω για να σχηματισθεί μια κοιλότης εντός της ψευδοκεφαλής και φέρεται ο κινητός δείκτης σε επαφή με το έμβολο.  2.2.2. Ο μηχανισμός εφαρμόζεται επί της προεξοχής προς μέτρηση, κατά τρόπο ώστε η ψευδοκεφαλή να είναι σε επαφή με το μέγιστο της επιφανείας του περιβάλλοντος υλικού με δύναμη, μη υπερβαίνουσα τα 2 daN.  2.2.3. Το έμβολο ωθείται προς τα εμπρός μέχρις ότου έλθει σε επαφή με την προς μέτρηση προεξοχή. Επί της κλίμακος αναγιγνώσκεται η τιμή της προεξοχής.  2.2.4. Η ψευδοκεφαλή προσανατολίζεται κατά τρόπο ώστε να επιτευχθεί η μεγίστη προεξοχή. Σημειώνεται η τιμή της προεξοχής αυτής.  2.2.5. Αν δύο ή περισσότερα όργανα χειρισμού ευρίσκονται αρκούντως πλησίον το ένα του άλλου, κατά τρόπο ώστε να είναι δυνατόν να έρχονται ταυτόχρονα σε επαφή με το έμβολο ή με την ψευδοκεφαλή, πρέπει να αντιμετωπισθούν ως ακολούθως:  2.2.5.1. Πολλαπλά όργανα χειρισμού τα οποία είναι δυνατόν να εισαχθούν ταυτόχρονα εντός της κοιλότητος της ψευδοκεφαλής αντιμετωπίζονται σαν μία μοναδική προεξοχή.  2.2.5.2. Όταν η κανονική δοκιμή παρεμποδίζεται από την επαφή άλλων οργάνων χειρισμού με την ψευδοκεφαλή, τα τελευταία αυτά πρέπει να αφαιρεθούν και η δοκιμή να συνεχισθεί χωρίς αυτά. Σε συνέχεια θα επανατοποθετηθούν και θα δοκιμασθούν σύμφωνα με την  καθορισθείσα σειρά, των υπολοίπων οργάνων ενδεχομένως αφαιρουμένων προς διευκόλυνση της μετρήσεως.   Συμπληρωματικό παράρτημα        ΠΑΡΑΡΤΗΜΑ VI   ΜΗΧΑΝΙΣΜΟΣ ΚΑΙ ΔΙΑΔΙΚΑΣΙΑ ΓΙΑ ΤΗΝ ΕΦΑΡΜΟΓΗ ΤΟΥ ΣΗΜΕΙΟΥ 5.2.1 ΤΟΥ ΠΑΡΑΡΤΗΜΑΤΟΣ I  Θεωρούνται ως δυνάμενα να προσκρουσθούν από τα γόνατα των επιβατών τα εξαρτήματα (κομβία, μοχλίδια κλπ.) τα οποία δύνανται να έλθουν σε επαφή με το μηχανισμό και σύμφωνα  προς την περιγραφομένη κατωτέρω διαδικασία.  1. Μηχανισμός Ο Μηχανισμός προσδιορίζεται από την πλαγία όψη.   2. Διαδικασία Ο μηχανισμός δύναται να καταλάβει όλες τις θέσεις οι οποίες ευρίσκονται κάτωθεν του επιπέδου του πίνακος οργάνων και τέτοιες ώστε:  - το επίπεδο "XX" να παραμένει παράλληλο προς το διάμηκες επίπεδο στο μέσον του οχήματος,  - ο άξονας "X" να δύναται να λάβει κλίση εκ του ενός και του άλλου μέρους της οριζοντίου κατά μία γωνία δυναμένη να λάβη τιμή μέχρι 30o.  3. Για να πραγματοποιηθεί η δοκιμή αυτή αφαιρούνται όλα τα υλικά σκληρότητος μικρότερης των 50 shore A.


Avis juridique important

|

32001L0050

Οδηγία 2001/50/ΕΚ της Επιτροπής, της 3ης Ιουλίου 2001, για την τροποποίηση της οδηγίας 95/45/ΕΚ για τη θέσπιση ειδικών κριτηρίων καθαρότητας για τις χρωστικές ουσίες που χρησιμοποιούνται στα τρόφιμα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 190 της 12/07/2001 σ. 0014 - 0017

Οδηγία 2001/50/ΕΚ της Επιτροπήςτης 3ης Ιουλίου 2001για την τροποποίηση της οδηγίας 95/45/ΕΚ για τη θέσπιση ειδικών κριτηρίων καθαρότητας για τις χρωστικές ουσίες που χρησιμοποιούνται στα τρόφιμα(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για την ανθρώπινη διατροφή(1), όπως τροποποιήθηκε από την οδηγία 94/34/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 3 παράγραφος 3 στοιχείο α),Μετά από διαβούλευση με την επιστημονική επιτροπή τροφίμων,Εκτιμώντας τα ακόλουθα:(1) Η οδηγία 94/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τις χρωστικές που μπορούν να χρησιμοποιούνται στα τρόφιμα(3) απαριθμεί τις ουσίες που επιτρέπεται να χρησιμοποιούνται ως χρωστικές στα τρόφιμα.(2) Η οδηγία 95/45/ΕΚ της Επιτροπής, της 26ης Ιουλίου 1995, περί θεσπίσεως ειδικών κριτηρίων καθαρότητας για τις χρωστικές ουσίες που χρησιμοποιούνται στα τρόφιμα(4), όπως τροποποιήθηκε από την οδηγία 1999/75/ΕΚ(5), θεσπίζει κριτήρια καθαρότητας για τις χρωστικές που αναφέρονται στην οδηγία 94/36/ΕΚ.(3) Είναι αναγκαίο, υπό το φως της τεχνικής προόδου, να αναθεωρηθούν τα κριτήρια καθαρότητας που θεσπίζονται στην οδηγία 95/45/ΕΚ για τα μείγματα καροτενίων [Ε 160 α (i)] και β-καροτένιο [Ε 160 α (ii)].(4) Είναι αναγκαίο να ληφθούν υπόψη οι προδιαγραφές και οι αναλυτικές τεχνικές για τις πρόσθετες ουσίες όπως καθορίζονται στον Codex Alimentarius της μεικτής επιτροπής εμπειρογνωμόνων FAO/ΠΟΥ για τα πρόσθετα τροφίμων (JECFA).(5) Επομένως, είναι αναγκαίο να τροποποιηθεί η οδηγία 95/45/ΕΚ.(6) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής τροφίμων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο μέρος Β του παραρτήματος της οδηγίας 95/45/ΕΚ, το κείμενο που αφορά τα μείγματα καροτενίων [Ε 160 α (i)] και β-καροτένιο [Ε 160 α (ii)] αντικαθίσταται από το κείμενο του παραρτήματος της παρούσας οδηγίας.Άρθρο 2Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 2002. Πληροφορούν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 3 Ιουλίου 2001.Για την ΕπιτροπήDavid ByrneΜέλος της Επιτροπής(1) ΕΕ L 40 της 11.2.1989, σ. 27.(2) ΕΕ L 237 της 10.9.1994, σ. 1.(3) ΕΕ L 237 της 10.9.1994, σ. 13.(4) ΕΕ L 226 της 22.9.1995, σ. 1.(5) ΕΕ L 206 της 5.8.1999, σ. 19.ΠΑΡΑΡΤΗΜΑ">ΘΕΣΗ ΠΙΝΑΚΑ>"


Avis juridique important

|

31970L0388

Οδηγία 70/388/ΕΟΚ του Συμβουλίου της 27ης Ιουλίου 1970 περί προσεγγίσεως των νομοθεσιών των κρατών μελών που αφορούν στα ηχητικά όργανα των οχημάτων με κινητήρα

Επίσημη Εφημερίδα αριθ. L 176 της 10/08/1970 σ. 0012 - 0017 Φινλανδική ειδική έκδοση: Κεφάλαιο 13 τόμος 1 σ. 0159  Δανική ειδική έκδοση: Σειρά I Κεφάλαιο 1970(II) σ. 0503  Σουηδική ειδική έκδοση: Κεφάλαιο 13 τόμος 1 σ. 0159  Αγγλική ειδική έκδοση: Σειρά I Κεφάλαιο 1970(II) σ. 0571  Ελληνική ειδική έκδοση: Κεφάλαιο 13 τόμος 1 σ. 0104  Ισπανική ειδική έκδοση: Κεφάλαιο 13 τόμος 1 σ. 0241  Πορτογαλική ειδική έκδοση : Κεφάλαιο 13 τόμος 1 σ. 0241

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Ιουλίου 1970 περί προσεγγίσεως των νομοθεσιών των Κρατών μελών που αφορούν στα ηχητικά όργανα των οχημάτων με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα αφορούν μεταξύ άλλων τα ηχητικά όργανα- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να θεσπισθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο οχήματος της διαδικασίας εγκρίσεως ΕΟΚ που ρυθμίζεται από την οδηγία του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά την έγκριση των οχημάτων με κινητήρα και των  ρυμουλκουμένων τους(1)- ότι μία κανονιστική ρύθμιση που αφορά τα ηχητικά όργανα περιλαμβάνει όχι μόνο τις προδιαγραφές που αφορούν την εγκατάστασή τους επί των οχημάτων αλλά επίσης και την κατασκευή αυτών των διατάξεων- ότι με μία διαδικασία επικυρώσεως εναρμονισμένης ως προς τα ηχητικά όργανα, κάθε Κράτος μέλος είναι σε θέση να διαπιστώνει την τήρηση των κοινών προδιαγραφών κατασκευής και δοκιμών και να ενημερώνει τα Κράτη μέλη για τη διαπίστωση δι' αποστολής του  αντιγράφου του συνταχθέντος δελτίου επικυρώσεως για κάθε τύπο ηχητικού οργάνου, και ότι η εναπόθεση ενός σήματος επικυρώσεως ΕΟΚ σε όλες τις διατάξεις που έχουν κατασκευασθεί σύμφωνα προς τον επικυρωμένο τύπο καθιστά περιττό τον τεχνικό έλεγχο των  διατάξεων αυτών στα άλλα Κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Κάθε Κράτος μέλος επικυρώνει οποιονδήποτε τύπο ηχητικού οργάνου που είναι σύμφωνος προς τις προδιαγραφές κατασκευής και δοκιμών που προβλέπονται στο παράρτημα I σημείο 1.  2. Το Κράτος μέλος που προέβη στην επικύρωση λαμβάνει τα κατάλληλα μέτρα για να επιβλέπει, όσο αυτό είναι αναγκαίο, την πιστότητα της κατασκευής προς τον επικυρωμένο τύπο, εν ανάγκη σε συνεργασία με τις αρμόδιες αρχές των άλλων Κρατών μελών. Η επίβλεψη  αυτή περιορίζεται σε δειγματοληψίες.   Άρθρο 2  Τα Κράτη μέλη χορηγούν στον κατασκευαστή ή στον εντολοδόχο του ένα σήμα επικυρώσεως ΕΟΚ σύμφωνο προς το υπόδειγμα που καθορίζεται στο παράρτημα I σημείο 1.4 για κάθε τύπο ηχητικού οργάνου που επικυρώνουν δυνάμει του άρθρου 1. Τα Κράτη μέλη  θεσπίζουν όλες τις διατάξεις που είναι αναγκαίες για να εμποδίσουν τη χρησιμοποίηση σημάτων που δύνανται να προκαλέσουν συγχύσεις μεταξύ άλλων διατάξεων και των ηχητικών οργάνων των οποίων ο τύπος επεκυρώθη δυνάμει του άρθρου 1.   Άρθρο 3  1. Τα Κράτη μέλη δεν δύνανται να απαγορεύσουν τη διάθεση στην αγορά των ηχητικών οργάνων για λόγους που αφορούν την κατασκευή τους ή τη λειτουργία τους εφόσον αυτά φέρουν το σήμα επικυρώσεως ΕΟΚ.  2. Εντούτοις, η διάταξη αυτή δεν αποτελεί εμπόδιο στο να λάβει ένα Κράτος μέλος τέτοια μέτρα για τα ηχητικά όργανα που φέρουν μεν το σήμα επικυρώσεως ΕΟΚ αλλά τα οποία, συστηματικά, δεν συμφωνούν με το επικυρωμένο πρωτότυπο. Το Κράτος αυτό ενημερώνει  αμέσως τα άλλα Κράτη μέλη και την Επιτροπή για τα ληφθέντα μέτρα εκθέτοντας τους λόγους της αποφάσεώς του. Οι διατάξεις του άρθρου 5 είναι επίσης εφαρμοστέες.  Δεν υπάρχει πιστότης προς επικυρωμένο πρωτότυπο, κατά την έννοια της πρώτης παραγράφου, όταν οι οριακές τιμές που προβλέπονται στο σημείο 1.2.1.6 του παραρτήματος δεν τηρούνται.   Άρθρο 4  Οι αρμόδιες αρχές κάθε Κράτους μέλους αποστέλλουν στις αρχές των άλλων Κρατών μελών, εντός προθεσμίας ενός μηνός, αντίγραφο των δελτίων επικυρώσεως που συνετάγησαν για κάθε τύπο ηχητικού οργάνου που επικυρώνουν ή αρνούνται να επικυρώσουν.   Άρθρο 5  1. Αν το Κράτος μέλος που προέβη στην επικύρωση ΕΟΚ διαπιστώσει ότι πολλά ηχητικά όργανα που φέρουν το ίδιο σήμα επικυρώσεως δεν είναι σύμφωνα προς τον επικυρωθέντα τύπο, λαμβάνει τα αναγκαία μέτρα ώστε να εξασφαλισθεί η πιστότης της κατασκευής  προς τον επικυρωμένο τύπο. Οι αρμόδιες αρχές του Κράτους αυτού ενημερώνουν τις αρχές των άλλων Κρατών μελών για τα ληφθέντα μέτρα, τα οποία δύνανται να επεκταθούν, αν παραστεί ανάγκη, έως την ανάκληση της επικυρώσεως ΕΟΚ. Οι αρχές αυτές λαμβάνουν τα  ίδια μέτρα αν ενημερωθούν από τις αρμόδιες αρχές ενός άλλου Κράτους μέλους για την ύπαρξη μιας ελλείψεως πιστότητος.  2. Οι αρμόδιες αρχές των Κρατών μελών ενημερώνονται αμοιβαίως εντός προθεσμίας ενός μηνός για την ανάκληση μιας χορηγηθείσης επικυρώσεως ΕΟΚ, καθώς επίσης και για τους λόγους που δικαιολογούν το μέτρο αυτό.  3. Αν το Κράτος μέλος που προέβη στην επικύρωση αμφισβητεί την έλλειψη πιστότητος για την οποία ενημερώθη, τα ενδιαφερόμενα Κράτη μέλη προσπαθούν να ρυθμίσουν τη διαφορά. Η Επιτροπή τηρείται ενήμερη. Προβαίνει, αν παραστεί ανάγκη, στις κατάλληλες  διαβουλεύσεις με σκοπό να επιτευχθεί μια λύση.   Άρθρο 6  Κάθε απόφαση επιφέρουσα άρνηση ή ανάκληση επικυρώσεως ή απαγόρευση διαθέσεως στην αγορά ή χρήσεως, ληφθείσα βάσει των διατάξεων που εθεσπίσθησαν σε εκτέλεση της παρούσης οδηγίας, αιτιολογείται επακριβώς. Κοινοποιείται στον ενδιαφερόμενο με  υπόδειξη των ενδίκων μέσων που προβλέπονται από την ισχύουσα νομοθεσία στα Κράτη μέλη και των προθεσμιών εντός των οποίων δύνανται να ασκηθούν τα ένδικα αυτά μέσα.   Άρθρο 7  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν το ηχητικό όργανο, αν αυτό φέρει το σήμα επικυρώσεως ΕΟΚ και είναι κατασκευασμένο σύμφωνα με τις προδιαγραφές που  ορίζονται στο παράρτημα I σημείο 2.   Άρθρο 8  Ως "όχημα" κατά την έννοια της παρούσης οδηγίας νοείται κάθε όχημα με κινητήρα που προορίζεται να κυκλοφορεί επί οδού, με ή χωρίς αμάξωμα, έχον τουλάχιστον τέσσερις τροχούς και εκ κατασκευής μεγίστη ταχύτητα μεγαλύτερη των 25 χλμ ανά ώρα  εξαιρουμένων των οχημάτων που μετακινούνται επί σιδηροτροχιών, των ελκυστήρων και των γεωργικών μηχανών, καθώς και των μηχανημάτων δημοσίων έργων.   Άρθρο 9  Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων I και II στην τεχνική πρόοδο αποφασίζονται σύμφωνα με τη διαδικασία που προβλέπεται στο άρθρο 13 της οδηγίας του Συμβουλίου της 6ης Φεβρουαρίου 1970 περί  προσεγγίσεως των νομοθεσιών των Κρατών μελών που αφορούν την έγκριση των οχημάτων με κινητήρα και των ρυμουλκουμένων τους.   Άρθρο 10  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία, εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως σχετικά την Επιτροπή.  2. Τα Κράτη μέλη μεριμνούν για τη γνωστοποίηση στην Επιτροπή του κειμένου των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 11  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 27 Ιουλίου 1970.  Για το Συμβούλιο Ο Πρόεδρος W. ARENDT  (1) ΕΕ αριθ. Ν 42 της 23. 2. 1970, σ. 1.      ΠΑΡΑΡΤΗΜΑ I  1. ΕΓΚΡΙΣΗ ΕΟΚ ΕΝΟΣ ΤΥΠΟΥ ΗΧΗΤΙΚΟΥ ΟΡΓΑΝΟΥ 1.1. Το ηχητικό όργανο έχει ήχο συνεχή.  1.2. Το ηχητικό όργανο έχει χαρακτηριστικά ηχητικά (φασματική κατανομή της ακουστικής ενεργείας, στάθμη ακουστικής πιέσεως) και μηχανικά τέτοια ώστε να ανταποκρίνονται κατά τη σειρά που υποδεικνύεται στις ακόλουθες δοκιμές:  1.2.1. Μετρήσεις του ηχητικού επιπέδου 1.2.1.1. Το ηχητικό όργανο δοκιμάζεται εντός μιας περιοχής ανοικτής (ελευθέρας)(1) και επαρκώς αθορύβου (περιβάλλων θόρυβος και θόρυβος ανέμου κατώτεροι κατά 10 db (A) τουλάχιστον του προς μέτρηση θορύβου ή εντός αθορύβου αιθούσης), το μικρόφωνο της  συσκευής μετρήσεως τοποθετείται κατά την κατεύθυνση όπου το υποκειμενικό ηχητικό επίπεδο είναι μέγιστο και σε απόσταση 2 μ από της εμπροσθίας όψεως του ηχητικού οργάνου, ενώ και το μικρόφωνο και το ηχητικό όργανο ευρίσκονται σε ύψος 1,20 μ από το  έδαφος.  1.2.1.2. Οι μετρήσεις διενεργούνται συναρτήσει της καμπύλης ισοσταθμίσεως A των τροποποιημένων κανόνων της ΔΗΕ (Διεθνούς Ηλεκτροτεχνικής Επιτροπής) χρησιμοποιώντας ηχόμετρο σύμφωνα προς τον τύπο που περιγράφεται στο έντυπο αρ. 179 πρώτη έκδοση του έτους  1965 της Διεθνούς Ηλεκτροτεχνικής Επιτροπής.  1.2.1.3. Το ηχητικό όργανο τροφοδοτείται, ανάλογα με την περίπτωση, με μία από τις τάσεις 6, 5, 13 ή 26 V που μετρείται στην έξοδο της ηλεκτρικής πηγής ενεργείας και ανταποκρίνεται αντίστοιχα σε ονομαστική τάση 6, 12 ή 24 V.  1.2.1.4. Η αντίσταση της καλωδιώσεως περιλαμβανομένης της αντιστάσεως των ακροδεκτών και των επαφών πρέπει να είναι:  0,05 Ohm για μία ονομαστική τάση 6 V 0,10 Ohm για μία ονομαστική τάση 12 V 0,20 Ohm για μία ονομαστική τάση 24 V 1.2.1.5. Το ηχητικό όργανο τοποθετείται στερεώς με τη βοήθεια ενός εξαρτήματος ή εξαρτημάτων που προβλέπονται από τον κατασκευαστή επί ενός υποβάθρου του οποίου η μάζα είναι τουλάχιστον 10 φορές μεγαλύτερη από αυτή του ηχητικου οργάνου και τουλάχιστον  ίση προς 15 χγρ.  1.2.1.6. Υπό τις ανωτέρω συνθήκες, το επίπεδο της υποκειμενικής ακουστικής πιέσεως πρέπει να είναι το πολύ 118 db A) και το ολιγότερο 105 db A).  1.2.1.7. Ο διανυόμενος χρόνος μεταξύ της στιγμής της θέσεως σε λειτουργία και της στιγμής όπου ο ήχος λαμβάνει την ελαχίστη τιμή που προδιαγράφεται στο ανωτέρω σημείο 1.2.1.6 δεν πρέπει να υπερβαίνει τα 0,2 δευτερόλεπτα, μετρούμενος σε θερμοκρασία  περιβάλλοντος 20+-5o C. Η παρούσα προδιαγραφή ισχύει ιδίως για τα ηχητικά όργανα τα λειτουργούντα δι' αέρος ή δι' αέρος και ηλεκτρισμού.  1.2.1.8. Τα ηχητικά όργανα δι' αέρος ή δι' αέρος και ηλεκτρισμού πρέπει να διαθέτουν υπό τις συνθήκες τροφοδοσίας που έχουν καθορισθεί από τους κατασκευαστές για τα όργανα αυτά τις αυτές ακουστικές επιδόσεις που απαιτούνται για τα λειτουργούντα δι'  ηλεκτρισμού ηχητικά όργανα.  1.2.2. Δοκιμές αντοχής 1.2.2.1. Το ηχητικό όργανο πρέπει να τροφοδοτείται με την ονομαστική τάση και την αντίσταση καλωδιώσεως που εξειδικεύονται στα ανωτέρω σημεία 1.2.1.3 και 1.2.1.4 και να τίθεται σε λειτουργία 50 000 φορές με ρυθμό ενός δευτερολέπτου λειτουργίας  ακολουθουμένης από 4 δευτερόλεπτα στάσεως. Κατά τη δοκιμή το όργανο αερίζεται δια ρεύματος αέρος που έχει ταχύτητα 10 m/sec περίπου.  1.2.2.2. Άν η δοκιμή διενεργείται στο εσωτερικό αθορύβου αιθούσης, αύτη πρέπει να διαθέτει επαρκή όγκο για να εξασφαλίσει κανονικά τη διάχυση της θερμότητος που εκλύεται από το ηχητικό όργανο κατά τη δοκιμή αντοχής.  1.2.2.3. Η περιβάλλουσα θερμοκρασία εντός της αιθούσης δοκιμής πρέπει να κυμαίνεται μεταξύ +15 και +30o C.  1.2.2.4. Εφόσον ύστερα από 25 000 φορές λειτουργίας τα χαρακτηριστικά του ηχητικού επιπέδου έχουν τροποποιηθεί σε σχέση προς εκείνα του οργάνου πριν τη δοκιμή, είναι δυνατόν να διενεργηθεί μία ρύθμιση του οργάνου. Ύστερα από 50 000 φορές λειτουργίας το  ηχητικό όργανο πρέπει, ενδεχομένως κατόπιν νέας ρυθμίσεως, να ανταποκρίνεται στην περιγραφομένη στο ανωτέρω σημείο 1.2.1 δοκιμή.  1.2.3. Ακουστικές δοκιμές 1.2.3.1. Μετρηθέν σε απόσταση 2μ το ακουστικό φάσμα του ήχου που εκπέμπεται από το όργανο πρέπει να παρουσιάζει, στην περιοχή από 1 800 έως 3 550 Hz, ένα επίπεδο ακουστικής πιέσεως ανώτερο του επιπέδου ακουστικής πιέσεως οιασδήποτε συνιστώσης με  συχνότητα ανωτέρα των 3 550 Hz και να είναι εν πάση περιπτώσει ίσο ή ανώτερο των 105 db A).  1.2.3.2. Τα ανωτέρω υποδεικνυόμενα χαρακτηριστικά πρέπει να πληρούνται από ένα ηχητικό όργανο που υπεβλήθη στην περιγραφομένη στο ανωτέρω σημείο 1.2.2 δοκιμή και που τροφοδοτείται με τάσεις τροφοδοτήσεως μεταξύ 115% και 95% τη ονομαστικής τάσεως.  1.2.3.3. Η ενεργός τάση είναι εκείνη που ορίζεται στο ανωτέρω σημείο 1.2.1.  1.2.3.4. Η αντίσταση καλωδιώσεως περιλαμβανομένης της αντιστάσεως των ακροδεκτών και επαφών είναι εκείνη που προβλέπεται στο ανωτέρω σημείο 1.2.1.  1.2.3.5. Το ηχητικό όργανο που υποβάλλεται στη δοκιμή και το μικρόφωνο τοποθετούνται στο ίδιο ύψος, το δε μικρόφωνο πρέπει να ευρίσκεται στην κατεύθυνση όπου το υποκειμενικό ηχητικό επίπεδο είναι μέγιστο εκ της εμπροσθίας όψεως του ηχητικού οργάνου.  1.2.3.6. Το ηχητικό όργανο εγκαθίσταται στερεώς, με τη βοήθεια του προβλεπομένου από τον κατασκευαστή εξαρτήματος ή εξαρτημάτων, επί ενός υποβάθρου με μάζα τουλάχιστον δέκα φορές μεγαλυτέρα εκείνης του ηχητικού οργάνου και τουλάχιστον ίση προς 30 χγρ.  1.2.3.7. Η ανωτέρω δοκιμή εκτελείται εντός αθορύβου αιθούσης.  1.3. Δοκιμές επικυρώσεως 1.3.1. Οι δοκιμές επικυρώσεως εκτελούνται επί δύο δειγμάτων ανά τύπο που υποβάλλεται προς έγκριση από τον κατασκευαστή. Τα δύο δείγματα υποβάλλονται σε όλες τις δοκιμασίες και πρέπει να είναι σύμφωνα με τις τεχνικές προδιαγραφές του παρόντος  παραρτήματος.  1.4. Σήμα επικυρώσεως 1.4.1. Το σήμα επικυρώσεως αποτελείται από ένα ορθογώνιο στο εσωτερικό του οποίου τοποθετείται το γράμμα "e" μικρό ακολουθούμενο από έναν αριθμό διακριτικό της χώρας που εξέδωσε την έγκριση (1 για τη Γερμανία, 2 για τη Γαλλία, 3 για την Ιταλία, 4 για  τις Κάτω Χώρες, 6 για το Βέλγιο και 12 για το Λουξεμβούργο) και από ένα αριθμό επικυρώσεως που αντιστοιχεί στον αριθμό του δελτίου επικυρώσεως που συνετάγη για το πρωτότυπο τοποθετημένο σε οιαδήποτε θέση πλησίον του ορθογωνίου.  1.4.2. Το σήμα επικυρώσεως (σύμβολο και αριθμός) που αναφέρεται ανωτέρω εναποτίθεται επί του κυρίως τμήματος του ηχητικού οργάνου κατά τέτοιον τρόπο ώστε να είναι ευδιάκριτο από το εξωτερικό όταν το ηχητικό όργανο είναι τοποθετημένο επί του οχήματος.  1.4.3. Τα διάφορα σήματα πρέπει να είναι ευανάγνωστα και ανεξίτηλλα.  1.4.4. Οι διαστάσεις του σήματος επικυρώσεως που έχει σχεδιασθεί κατωτέρω είναι σε χιλιοστόμετρα. Οι διαστάσεις αυτές αποτελούν τα ελάχιστα. Οι αναλογίες μεταξύ των διαστάσεων αυτών πρέπει να τηρούνται.   2. ΧΑΡΑΚΤΗΡΙΣΤΙΚΑ ΤΟΥ ΗΧΗΤΙΚΟΥ ΟΡΓΑΝΟΥ ΤΟΠΟΘΕΤΗΜΕΝΟΥ ΕΠΙ ΤΟΥ ΟΧΗΜΑΤΟΣ 2.1. Ακουστικές δοκιμές Κατά την έγκριση ενός τύπου οχήματος ο έλεγχος των χαρακτηριστικών του ηχητικού οργάνου του τοποθετημένoυ επί αυτού του τύπου οχήματος διενεργείται ως ακολούθως:  2.1.1. Η τιμή του επιπέδου ακουστικής πιέσεως του τοποθετημένου επί του οχήματος οργάνου μετρείται σε απόσταση 7 μ έμπροσθεν του οχήματος, αφού το τελευταίο τοποθετείται σε καθαρό (ελεύθερο) χώρο επί εδάφους όσο το δυνατό λείου και με τον κινητήρα του  μη λειτουργούντα. Η ενεργός τάση είναι η οριζομένη στο ανωτέρω σημείο 1.2.1.  2.1.2. Οι μετρήσεις εκτελούνται επί της καμπύλης ισοσταθμίσεως Α των τυποποιημένων κανόνων της ΔΗΕ (Διεθνούς Ηλεκτροτεχνικής Επιτροπής).  2.1.3. Το μέγιστο του επιπέδου ακουστικής πιέσεως αναζητείται σε τμήμα που περιλαμβάνεται σε ύψος μεταξύ 0,5 και 1,5 μ από το έδαφος.  2.1.4. Το ευρεθέν μέγιστο πρέπει να είναι ανώτερο ή ίσο προς 93 db A).    (1) Η περιοχή αυτή μπορεί να αποτελείται παραδείγματος χάριν από ένα ανοικτό χώρο ακτίνας 50 μ του οποίου το κεντρικό τμήμα πρέπει να είναι πρακτικά οριζόντιο, σε ακτίνα τουλάχιστον 20 μ, και να είναι επιστρωμένο με σκυρόδερμα, άσφαλτο ή ένα  παρόμοιο υλικό και να μην επικαλύπτεται από φρέσκο χιόνι, υψηλό χόρτο, συνθετικό έδαφος ή στάχτη. Οι μετρήσεις διενεργούνται με αίθριο καιρό. Ουδείς εκτός του παρατηρητή που διενεργεί την ανάγνωση της συσκευής δεν πρέπει να ευρίσκεται πλησίον του  ηχητικού οργάνου ή του μικροφώνου, διότι η παρουσία θεατών δυνατόν να επηρεάσει αισθητά τις ενδείξεις της συσκευής, αν οι θεατές αυτοί ευρίσκονται πλησίον του ηχητικού οργάνου ή του μικροφώνου. Κάθε ένδειξη αιχμής της συσκευής που φαίνεται άσχετη με τα  χαρακτηριστικά του γενικού ηχητικού επιπέδου δεν λαμβάνεται υπόψη κατά την ανάγνωση.       ΠΑΡΑΡΤΗΜΑ II   ΔΕΛΤΙΟ ΕΠΙΚΥΡΩΣΕΩΣ  Όνομα της αρμοδίας διοικητικής αρχής Γνωστοποίηση περί επικυρώσεως, αρνήσεως ή ανακλήσεως επικυρώσεως ενός τύπου ηχητικού οργάνου.  ..........  ..........  ..........  ..........  .......... Αριθ. επικυρώσεως..........  1. Βιομηχανικό ή εμπορικό σήμα..........  2. Τύπος (ηχητικό όργανο αεροηλεκτρικό, ηλεκτρομαγνητικό με δίσκο αντηχήσεως, ηλεκτρομαγνητική σάλπιγγα, κλπ.)........  3. Ονοματεπώνυμο και διεύθυνση κατασκευαστή........  4. Ονοματεπώνυμο και διεύθυνση τυχόν εντολοδόχου του κατασκευαστή........  5. Τάση (εις) τροφοδοτήσεως ........ Volts.  6. Ονομαστική (ες) συχνότης (συχνότητες) / Ονομαστική πίεση λειτουργίας(1)..............Hz/kg/cm2(1) 7. Υπεβλήθη προς επικύρωση την......  8. Εργαστήριο δοκιμών......  9. Ημερομηνία και αριθμός του πρακτικού του εργαστηρίου......  10. Ημερομηνία επικυρώσεως / αρνήσεως / αφαιρέσεως επικυρώσεως(1)......  11. Τόπος.....  12. Ημερομηνία.....  13. Επισυνάπτονται στο παρόν δελτίο τα ακόλουθα στοιχεία που φέρουν τον κάτωθι αριθμό επικυρώσεως.....  σχήματα, σχέδια και διαγράμματα του ηχητικού οργάνου.  14. Ενδεχόμενες παρατηρήσεις......  ..........  (Υπογραφή)   (1) Διαγράψατε την περιττή ένδειξη.


Avis juridique important

|

31986L0082

Οδηγία 86/82/ΕΟΚ του Συμβουλίου της 25ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 82/177/ΕΟΚ περί των στατιστικών ερευνών που πρέπει να διενεργούν τα κράτη μέλη επί του ζωικού κεφαλαίου των προβατοειδών και αιγοειδών

Επίσημη Εφημερίδα αριθ. L 077 της 22/03/1986 σ. 0030 - 0030

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 25ης Φεβρουαρίου 1986  για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 82/177/ΕΟΚ περί των στατιστικών ερευνών που πρέπει να διενεργούν τα κράτη μέλη επί του ζωικού κεφαλαίου των προβατοειδών και αιγοειδών  (86/82/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 396,  την πρόταση της Επιτροπής,  Εκτιμώντας:  ότι η οδηγία 82/177/ΕΟΚ (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), προβλέπει τις έρευνες που πρέπει να διενεργούν τα κράτη μέλη στον τομέα της παραγωγής προβατοειδών και αιγοειδών·  ότι πρέπει να γίνουν τεχνικές αναπροσαρμογές του κειμένου της εν λόγω οδηγίας, και ιδίως να καθορισθεί η χρηματοδοτική συνεισφορά της Κοινότητας στις δαπάνες που θα βαρύνουν τα νέα κράτη μέλη για τις έρευνες των ετών 1986, 1987 και 1988·  ότι πρέπει να προβλεφθούν, σύμφωνα με τα συμπεράσματα της συνδιάσκεψης διαπραγματεύσεων ιδιαίτερες διατάξεις για την Πορτογαλία όσον αφορά τις τεχνικές δυσκολίες που πρέπει να υπερνικήσει για τη διενέργεια των ερευνών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Από την 1η Μαρτίου 1986, η οδηγία 82/177/ΕΟΚ τροποποιείται ως εξής:  1. Στο άρθρο 1 παράγραφος 1, προστίθεται το ακόλουθο εδάφιο:  «Κατά παρέκκλιση του πρώτου εδαφίου, στην Πορτογαλία και συγκεκριμένα μόνο στη περιφέρεια της Μαδέρας, τα αποτελέσματα της έρευνας του 1986 θα προέρχονται από ανάλυση της γεωργικής απογραφής που θα διεξαχθεί κατά το ίδιο έτος σύμφωνα με τον κανονισμό (ΕΟΚ) αριθ. 1463/84 του Συμβουλίου της 24ης Μαΐου 1984, περί της οργανώσεως ερευνών για τη διάρθρωση των γεωργικών εκμεταλλεύσεων για το 1985 και το 1987 (4), όπως τροποποιήθηκε από τον κανονισμό (ΕΟΚ) αριθ. 3768/85 (5).  (4) ΕΕ αριθ. L 142 της 29. 5. 1984, σ. 3.  (5) ΕΕ αριθ. L 362 της 31. 12. 1985, σ. 8.»  2. Στο άρθρο 1 παράγραφος 3, προστίθεται το ακόλουθο εδάφιο:  «Η Πορτογαλική Δημοκρατία θα διεξάγει την πρώτη έρευνα για το ζωικό κεφάλαιο αιγοειδών στο ηπειρωτικό τμήμα του εδάφους της το Δεκέμβριο του 1987, στις αυτόνομες περιφέρειες των Αζορών και της Μαδέρας το αργότερο το Δεκέμβριο του 1990, και μετέπειτα τουλάχιστον μια φορά κάθε πέντε χρόνια.»  3. Στο άρθρο 3 παράγραφος 2, προστίθεται το ακόλουθο εδάφιο  «Η Πορτογαλική Δημοκρατία εκτιμά κάθε χρόνο το ζωικό κεφάλαιο αιγοειδών του συνόλου του εδάφους της· η πρώτη εκτίμηση θα αφορά την κατάσταση το Δεκέμβριο του 1987.»  4. Στο άρθρο 5 παράγραφος 2, συμπληρώνεται ως εξής:  «Ισπανία: Communidades autonomas  Πορτογαλία: Regioes».  5. Στο άρθρο 11, προστίθεται το ακόλουθο εδάφιο:  «Οι δαπάνες που απαιτούνται για τη διενέργεια, από το Βασίλειο της Ισπανίας και την Πορτογαλική Δημοκρατία, της έρευνας που προβλέπει η παρούσα οδηγία για τα έτη 1986, 1987 και 1988 επιβαρύνουν, με ένα κατ' αποκοπή ποσό που θα προσδιορισθεί, τον προϋπολογισμό των Ευρωπαϊκών Κοινοτήτων.»  Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 25 Φεβρουαρίου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 81 της 27. 3. 1982, σ. 35.  (2) ΕΕ αριθ. L 362 της 31. 12. 1985, σ. 8.


Avis juridique important

|

31986L0355

Οδηγία 86/355/ΕΟΚ του Συμβουλίου της 21ης Ιουλίου 1986 για την τροποποίηση της οδηγίας 79/117/ΕΟΚ περί απαγόρευσης της θέσης σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες

Επίσημη Εφημερίδα αριθ. L 212 της 02/08/1986 σ. 0033 - 0034 Φινλανδική ειδική έκδοση: Κεφάλαιο 3 τόμος 21 σ. 0217  Σουηδική ειδική έκδοση: Κεφάλαιο 3 τόμος 21 σ. 0217

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 21ης Ιουλίου 1986  για την τροποποίηση της οδηγίας 79/117/ΕΟΚ περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες  (86/355/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/117/ΕΟΚ του Συμβουλίου της 21ης Δεκεμβρίου 1978 περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες (1), όπως τροποποιήθηκε τελευταία από την οδηγία 86/214/ΕΟΚ (2), και ιδίως το άρθρο 6,  Εκτιμώντας:  ότι η ανωτέρω οδηγία προβλέπει ότι το περιεχόμενο του παραρτήματός της πρέπει να προσαρμόζεται τακτικά στην εξέλιξη των επιστημονικών και τεχνικών γνώσεων·  ότι έχει πλέον αποδειχθεί ότι η χρήση του αιθυλενοξειδίου ως φυτοφαρμακευτικού προϊόντος, ιδιαίτερα για τον υποκαπνισμό αποθηκευμένων φυτών ή φυτικών προϊόντων, σχηματίζει κατάλοιπα στα τρόφιμα που μπορούν να έχουν επιβλαβείς επιπτώσεις στην υγεία των ανθρώπων ή των ζώων·  ότι υπάρχουν εναλλακτικές μέθοδοι επεξεργασίας για την φυτοϋγειονομική προστασία εκτός από την περίπτωση ορισμένων προϊόντων μικρότερης σημασίας·  ότι, επομένως, η εμπορία και η χρήση του αιθυλενοξειδίου ως φυτοφαρμακευτικού προϊόντος πρέπει να απαγορευτεί·  ότι, παρ' όλα αυτά, μπορούν να επιτραπούν προσωρινές παρεκκλίσεις σε εθνικό επίπεδο για ορισμένα δευτερεύοντα προϊόντα, για τα οποία υπάρχει ιδιαίτερη ανάγκη έως ότου υπάρξουν άλλες μέθοδοι επεξεργασίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο παράρτημα της οδηγίας 79/117/ΕΟΚ προστίθεται η εξής στήλη:  1.2 //  //  // Γ. Αιθυλενοξείδιο   // α) περιορισμός παθογόνων μικροοργανισμών των ακόλουθων αφυδατωμένων λαχανικών, που προορίζονται να προστεθούν σε παρασκευάσματα διατροφής τα οποία δεν βράζονται πλήρως πριν καταναλωθούν:   //   // - σπαράγγια   //   // - κρεμμύδια   //   // - πράσα   //   // - μανιτάρια   //   // β) περιορισμός παθογόνων μικροοργανισμών αποξηραμένων μυρωδικών και μπαχαρικών (1)   //   // γ) περιορισμός παθογόνων μικροοργανισμών αποξηραμένων χόρτων που προορίζονται για την παρασκευή αφεψημάτων   //   // δ) περιορισμός παθογόνων μικροοργανισμών σκόνης και συσσωματωμάτων κακάου   //   // ε) υποκαπνισμός φύλλων καπνού   //   // Οι παρεκκλίσεις αυτές εκπνέουν το αργότερο στις 31 Δεκεμβρίου 1989.   //    //  (1) Φυτά και φυτικά προϊόντα που περιέχουν μεγάλη ποσότητα αιθερίων ελαίων και αρωματικών ουσιών, τα οποία χρησιμοποιούνται κυρίως ως αρτύματα λόγω της χαρακτηριστικής τους γεύσης.  Άρθρο 2  Τα κράτη μέλη θέτουν σε εφαρμογή τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο την 1η Ιουλίου 1987. Πληροφορούν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 21 Ιουλίου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. L 33 της 8. 2. 1979, σ. 36.  (2) ΕΕ αριθ. L 152 της 26. 5. 1986, σ. 45.


Avis juridique important

|

31984L0536

Οδηγία 84/536/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με την επιτρεπτή στάθμη ακουστικής ισχύος των ηλεκτροπαραγωγών ζευγών ισχύος

Επίσημη Εφημερίδα αριθ. L 300 της 19/11/1984 σ. 0149 - 0155 Ισπανική ειδική έκδοση: Κεφάλαιο 15 τόμος 5 σ. 0092  Πορτογαλική ειδική έκδοση : Κεφάλαιο 15 τόμος 5 σ. 0092  Φινλανδική ειδική έκδοση: Κεφάλαιο 13 τόμος 14 σ. 0109  Σουηδική ειδική έκδοση: Κεφάλαιο 13 τόμος 14 σ. 0109

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με την επιτρεπτή σταθμή ακουστικής ισχύος των ηλεκτροπαραγωγών ζευγών ισχύοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι τα προγράμματα δράσης των Ευρωπαϊκών Κοινοτήτων στον τομέα του περιβάλλοντος, των ετών 1973 και 1977 (4), υπογραμμίζουν τη σημασία του προβλήματος των ακουστικών οχλήσεων, και ιδίως την ανάγκη επεμβάσεως όσον αφορά τις πηγές που γεννούν τους  μεγαλύτερους θορύβους- ότι οι διαφορές μεταξύ των διατάξεων που ήδη εφαρμόζονται ή αναμένεται να εφαρμοσθούν στα διάφορα κράτη μέλη, όσον αφορά τον περιορισμό της στάθμης ηχητικών εκπομπών των ηλεκτροπαραγωγών ζευγών ισχύος, δημιουργεί άνισους όρους ανταγωνισμού και έχει, ως  εκ τούτου, άμεση επίδραση στη λειτουργία της κοινής αγοράς- ότι πρέπει, συνεπώς, να πραγματοποιηθεί στον τομέα αυτό η προσέγγιση των νομοθεσιών που προβλέπεται στο άρθρο 100 της συνθήκης- ότι η οδηγία 84/532/ΕΟΚ του Συμβουλίου της 17 Σεπτεμβρίου 1984 για την προσέγγιση των νομοθεσιών των κρατών μελών σχετικά με τις κοινές διατάξεις για τα υλικά και μηχανήματα εργοταξίου (5) καθόρισε ιδίως τη διαδικασία εξετάσεως τύπου ΕΟΚ- ότι, σύμφωνα  με την οδηγία αυτή, πρέπει να καθοριστούν οι εναρμονισμένες προδιαγραφές τις οποίες πρέπει να πλήροι κάθε κατηγορία υλικών- προδιαγραφές τις οποίες πρέπει να πλήροι κάθε κατηγορία υλικών- ότι η οδηγία 79/113/ΕΟΚ του Συμβουλίου της 19ης Δεκεμβρίου 1978 για την προσέγγιση των νομοθεσιών των κρατών μελών σχετικά με τον καθορισμό των ηχητικών εκπομπών των μηχανημάτων και υλικών εργοταξίου (6), όπως τροποποιήθηκε από την οδηγία 81/1051/ΕΟΚ  (7), καθόρισε ιδίως τη μέθοδο η οποία πρέπει να χρησιμοποιείται για να καθοριστούν τα ακουστικά κριτήρια για τα ηλεκτροπαραγωγά ζευγή ισχύος- ότι, εξάλλου, λόγω της επιπτώσεως που έχει ο θόρυβος τον οποίο εμπέμπουν τα ηλεκτροπαραγωγά ζεύγη ισχύος στο περιβάλλον, και ιδίως στην ποιότητα ζωής και στην υγεία του ανθρώπου, πρέπει να μειωθεί προοδευτικά και αισθητά η επιτρεπτή στάθμη ακουστικής  ισχύος ηλεκτροπαραγωγών ζευγών ισχύος- ότι, προκειμένου να περιορισθεί η όχληση που προκαλείται από τον αερομεταφερόμενο θόρυβο τον οποίο εκπέμπουν να ηλεκτροπαραγωγά ζεύγη ισχύος, είναι σκόπιμο να μπορέσει να υπαχθεί σε ορισμένους κανόνες η χρησιμοποίηση των ηλεκτροπαραγωγών ζευγών ισχύος  σε ορισμένες ζώνες, οι οποίες θεωρούνται ως ιδιαίτερα ευαίσθητες- ότι οι τεχνικές προδιαγραφές πρέπει να προσαρμόζονται σύντομα στην τεχνική πρόοδο- ότι, προς τούτο, πρέπει να προβλεφθεί η εφαρμογή της διαδικασίας του άρθρου 5 της οδηγίας 79/113/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία εφαρμόζεται όσον αφορά τις επιτρεπόμενες στάθμες ακουστικής ισχύος των ηλεκτροπαραγωγών ζευγών ισχύος που χρησιμεύουν για την εκτέλεση εργασιών σε εργοτάξια έργων πολιτικού μηχανικού και σε εργοτάξια οικοδομών.  2. Η παρούσα οδηγία είναι ειδική οδηγία κατά την έννοια του άρθρου 3, παράγραφος 2 της οδηγίας 84/532/ΕΟΚ, η οποία παρακάτω αποκαλείται "οδηγία-πλαίσιο".   Άρθρο 2  Κατά την έννοια της παρούσας οδηγίας, νοείται ως ηλεκτροπαραγωγό ζεύγος ισχύος κάθε συσκευή που περιλαμβάνει σύστημα κινητήρα που δίνει κίνηση σε περιστροφική ηλεκτρογεννήτρια, η οποία παρέχει συνεχώς ηλεκτρική ισχύ.   Άρθρο 3  1. Οι αναγνωρισμένοι οργανισμοί χορηγούν βεβαίωση εξέτασης τύπου ΕΟΚ σε κάθε τύπο ηλεκτροπαραγωγού ζεύγους ισχύος, του οποίου η στάθμη ακουστικής ισχύος των αερομεταφερόμενων θορύβων, μετρούμενη υπό τις συνθήκες που προβλέπονται στο παράρτημα I  της οδηγίας 79/113/ΕΟΚ, όπως συμπληρώνεται από το παράρτημα I της παρούσας οδηγίας, δεν υπερβαίνει την επιτρεπόμενη ακουστική στάθμη που ορίζεται στον ακόλουθο πίνακα:   "" ID="1">P  2 kVA> ID="2">104> ID="3">102"> ID="1">2 kVA < P  8 kVA> ID="2">104> ID="3">100"> ID="1">8 kVA < P  240 kVA> ID="2">103> ID="3">100"> ID="1">P > 240 kVA> ID="2">105> ID="3">100"> 2. Κάθε αίτηση βεβαίωσης εξέτασης τύπου ΕΟΚ για ένα τύπο ηλεκτροπαραγωγού ζεύγους ισχύος, όσον αφορά την επιτρεπόμενη στάθμη ακουστικής ισχύος, συνοδεύεται από δελτίο πληροφοριών. Υπόδειγμα του δελτίου αυτού περιλαμβάνεται στο παράρτημα II.  3. Για κάθε βεβαιούμενο τύπο ηλεκτροπαραγωγού ζεύγους ισχύος, ο αναγνωρισμένος οργανισμός συμπληρώνει όλες τις στήλες της βεβαίωσης τύπου, υπόδειγμα της οποίας περιλαμβάνεται στο παράρτημα III της οδηγίας-πλαίσιο.  4. Η διάρκεια ισχύος της βεβαίωσης εξέτασης του τύπου ΕΟΚ περιορίζεται σε πέντε χρόνια. Είναι δυνατόν να παραταθεί για πέντε ακόμη χρόνια, εφόσον η σχετική αίτηση υποβληθεί μέσα στους τελευταίους δώδεκα μήνες πριν από τη λήξη της πρώτης πενταετίας.  Πάντως, μετά το τέλος περιόδου διαρκείας πέντε χρόνων από την κοινοποίηση της οδηγίας, οι βεβαιώσεις εξέτασης τύπου ΕΟΚ καθίστανται άκυρες, εκτός αν έχουν χορηγηθεί για ηλεκτροπαραγωγά ζεύγη ισχύος τα οποία δεν υπερβαίνουν τα ανώτατα όρια που τίθενται  τότε σε ισχύ.  5. Κατά παρέκκλιση του άρθρου 19 παράγραφος 1 της οδηγίας-πλαίσιο, ηλεκτροπαραγωγό ζεύγος ισχύος εφοδιασμένο με πιστοποιητικά συμφωνίας, που καταρτίστηκε με βάση βεβαίωση εξέτασης τύπου ΕΟΚ όσον αφορά τις τιμές της πρώτης χρονικής περιόδου, δεν μπορεί  πλέον να τυγχάνει των ευεργετημάτων που προβλέπονται στο παρόν άρθρο μετά την παρέλευση πεντέμισυ χρόνων από την κοινοποίηση της οδηγίας- η διάρκεια ισχύος πρέπει να αναγράφεται στα σχετικά πιστοποιητικά συμφωνίας.  6. Για κάθε ηλεκτροπαραγωγό ζεύγος ισχύος που έχει κατασκευαστεί σύμφωνα με τον τύπο που βεβαιώνεται από εξέταση τύπου ΕΟΚ, ο κατασκευαστής συμπληρώνει πιστοποιητικό συμφωνίας, κατά το υπόδειγμα που περιέχεται στο παράρτημα IV της οδηγίας-πλαίσιο, στις  στήλες που αντιστοιχούν στη βεβαίωση εξέτασης τύπου ΕΟΚ.  7. Πάνω σε κάθε ηλεκτροπαραγωγό ζεύγος ισχύος, το οποίο έχει κατασκευαστεί σύμφωνα με τον τύπο που έχει πιστοποιηθεί με εξέταση τύπου ΕΟΚ, πρέπει να υπάρχει, κατά τρόπο εμφανή και ανεξίτηλο, η ένδειξη της στάθμης ακουστικής ισχύος σε dB(A) ως προς 1 pW,  την οποία εγγυάται ο κατασκευαστής και η οποία προσδιορίζεται από τις συνθήκες που προβλέπονται στο παράρτημα I της οδηγίας 79/113/ΕΟΚ, όπως τροποποιείται από το παράρτημα I της παρούσας οδηγίας. Η ένδειξη θα συνοδεύεται από το σήμα ε (έψιλον).  Υπόδειγμα της ένδειξης αυτής περιέχεται στο παράρτημα III της παρούσας οδηγίας.   Άρθρο 4  Τα κράτη μέλη μπορούν να λαμβάνουν μέτρα για να ρυθμίζουν τη χρήση των ηλεκτροπαραγωγών ζευγών ισχύος σε ζώνες που θεωρούν ευαίσθητες.   Άρθρο 5  Ο έλεγχος της πιστότητας της κατασκευής προς τον εξεταζόμενο τύπο, ο οποίος προβλέπεται από το άρθρο 12 της οδηγίας-πλαίσιο, πραγματοποιείται σύμφωνα με τις τεχνικές διαδικασίες που καθορίζονται στο παράρτημα IV.   Άρθρο 6  Το Συμβούλιο αποφασίζει ομόφωνα, μέσα σε 18 μήνες, για την πρόταση μείωσης της στάθμης του θορύβου, την οποία η Επιτροπή θα υποβάλει το ταχύτερο, και πάντως μέσα σε πέντε χρόνια από την έκδοση της παρούσας οδηγίας.   Άρθρο 7  Με τη διαδικασία που προβλέπεται στο άρθρο 5 της οδηγίας 79/113/ΕΟΚ, θεσπίζονται:  - οι τεχνικές λεπτομέρειες του παραρτήματος IV για τον έλεγχο της συμφωνίας των κατασκευαζόμενων συσκευών προς τον τύπο που έχει εξεταστεί,  - οι τροποποιήσεις οι απαραίτητες για την προσαρμογή των προδιαγραφών των παραρτημάτων στην τεχνική πρόοδο.   Άρθρο 8  Τα κράτη μέλη λαμβάνουν όλα τα απαραίτητα μέτρα ώστε τα ηλεκτροπαραγωγά ζεύγη ισχύος που ορίζονται στο άρθρο 2 να διατίθενται στο εμπόριο μόνο εφόσον τηρούν τις διατάξεις που προβλέπονται στην παρούσα οδηγία και στην οδηγία-πλαίσιο.   Άρθρο 9  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία κατά τη λήξη προθεσμίας 18 μηνών από την κοινοποίησή της (8), και ενημερώνουν γι'αυτό αμέσως την  Επιτροπή.  2. Τα κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 10  Η παρούσα οδηγία απευθύνεται στα κράτη μέλη.  Βρυξέλλες, 17 Σεπτεμβρίου 1984.  Για το Συμβούλιο Ο Πρόεδρος P. BARRY  (1) ΕΕ αριθ. C 54 της 8. 3. 1976, σ. 63.  (2) ΕΕ αριθ. C 125 της 8. 6. 1976, σ. 43.  (3) ΕΕ αριθ. C 197 της 23. 8. 1976, σ. 11.  (4) ΕΕ αριθ. C 112 της 20. 12. 1973, σ. 1. και ΕΕ αριθ. C 139 της 13. 6. 1977, σ. 1.  (5) Βλέπε σ 111 της παρούσας Επίσημης Εφημερίδας.  (6) ΕΕ αριθ. L 33 της 8. 2. 1979, σ. 15.  (7) ΕΕ αριθ. L 376 της 30. 12. 1981, σ. 49.  (8) Η παρούσα οδηγία κοινοποιήθηκε στα κράτη μέλη στις 26 Σεπτεμβρίου 1984.      ΠΑΡΑΡΤΗΜΑ I   ΜΕΘΟΔΟΣ ΜΕΤΡΗΣΗΣ ΤΟΥ ΑΕΡΟΜΕΤΑΦΕΡΟΜΕΝΟΥ ΘΟΡΥΒΟΥ ΠΟΥ ΕΚΠΕΜΠΕΤΑΙ ΑΠΟ ΤΑ ΗΛΕΚΤΡΟΠΑΡΑΓΩΓΑ ΖΕΥΓΗ ΙΣΧΥΟΣ  ΠΕΔΙΟ ΕΦΑΡΜΟΓΗΣ Η παρούσα μέθοδος μέτρησης εφαρμόζεται στα ηλεκτροπαραγωγά ζεύγη ισχύος. Καθορίζει τις διαδικασίες εκτέλεσης των δοκιμών με τις οποίες προσδιορίζεται η στάθμη ακουστικής ισχύος των μηχανημάτων αυτών για την εξέταση τύπου ΕΟΚ και έλεγχο πιστότητας.  Οι τεχνικές αυτές διαδικασίες είναι σύμφωνες με τις προδιαγραφές του παραρτήματος I της οδηγίας 79/113/ΕΟΚ.  Όλα τα σημεία του παρατήματος Ι της οδηγίας 79/113/ΕΟΚ του Συμβουλίου της 19ης Δεκεμβρίου 1978 εφαρμόζονται στα ηλεκτροπαραγωγά ζεύγη ισχύος, με τις εξής ειδικότερες τροποποιήσεις:  4. ΚΡΙΤΗΡΙΑ ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΕΚΦΡΑΣΗ ΑΠΟΤΕΛΕΣΜΑΤΩΝ 4.1. Το ακουστικό κριτήριο για το περιβάλλον των ηλεκτροπαραγωγών ζευγών ισχύος εκφράζεται από τη στάθμη ακουστικής ισχύος τους.  6. ΣΥΝΘΗΚΕΣ ΜΕΤΡΗΣΗΣ 6.2. Λειτουργία της ηχητικής πηγής κατά τη διάρκεια των μετρήσεων 6.2.1. Δεν αφορά την προκειμένη περίπτωση.  6.2.2. Το ηλεκτροπαραγωγό ζεύγος πρέπει να χρησιμοποιείται υπό τις συνθήκες που ορίζει ο κατασκευαστής. Πρέπει να λειτουργεί με σταθεροποιημένη ταχύτητα περιστροφής, παρέχοντας ρεύμα σε μια μη επαγωγική αντίσταση που να αντιστοιχεί στα τρία τέταρτα του  φορτίου σε KW, όπως αυτό προσδιορίζεται βάσει της ονομαστικής ισχύος σε kVA και λαμβανομένου υπόψη του συντελεστή ισχύος (συν Φ).  6.3. Θέση μετρήσεως Το ηλεκτροπαραγωγό ζεύγος εγκαθίσταται επί ανακλώντος επιπέδου από σκυρόδεμα ή μη πορώδη άσφαλτο. Τα ηλεκτροπαραγωγά ζεύγη που δεν έχουν τροχούς και στηρίζονται σε φορείο (skid) τοποθετούνται σε στηρίγματα πάνω από το ανακλών επίπεδο, εκτός αν οι όροι  εγκαταστάσεως, όπως ορίζονται από τον κατασκευαστή, απαιτούν άλλο τρόπο.  6.4.1. Επιφάνεια μετρήσεως Η επιφάνεια μετρήσεως που πρέπει να χρησιμοποιείται κατά τη δοκιμή είναι ένα ημισφαίριο, με κέντρο την κατακόρυφη προβολή του γεωμετρικού κέντρου του ηλεκτροπαραγωγού ζεύγους στο ανακλών επίπεδο, και ακτίνα:  - 4 m όταν η μεγαλύτερη από τις διαστάσεις του δοκιμαζόμενου ηλεκτροπαραγωγού ζεύγους ανέρχεται το πολύ σε 1,5 m,  - 10 m όταν η μεγαλύτερη από τις διαστάσεις του δοκιμαζόμενου ηλεκτροπαραγωγού ζεύγους είναι μεγαλύτερη από 1,5 m, όχι όμως και από 4 m,  - 16 m όταν η μεγαλύτερη από τις διαστάσεις του δοκιμαζόμενου ηλεκτροπαραγωγού ζεύγους υπερβαίνει τα 4 m.  Ο πίνακας I του παραρτήματος I της οδηγίας 79/113/ΕΟΚ προσδιορίζει τις συντεταγμένες των σημείων της μέτρησης.  6.4.2.1. Ο άξονας των x του συστήματος συντεταγμένων, ως προς τον οποίο ορίζονται οι θέσεις των σημείων της μέτρησης, είναι παράλληλος με τον κύριο άξονα του ηλεκτροπαραγωγού ζεύγους.  7. ΠΡΑΓΜΑΤΟΠΟΙΗΣΗ ΤΩΝ ΜΕΤΡΗΣΕΩΝ 7.1.1. Μόνο ο θόρυβος βάθους λαμβάνεται υπόψη για τις διορθώσεις.  7.1.5. Παρουσία εμποδίων Οπτικός έλεγχος σε κυκλική ζώνη ομόκεντρη με το ημισφαίριο μέτρησης αλλά με τριπλάσια ακτίνα είναι επαρκής για να εξασφαλιστεί η τήρηση των διατάξεων του σημείου 6.3, τρίτο εδάφιο του παραρτήματος I της οδηγίας 79/113/ΕΟΚ.  7.2. Μέτρηση της στάθμης ακουστικής πιέσεως LpA Εάν οι στάθμες ακουστικής πιέσεως στα σημεία μετρήσεως προσδιορίζονται από τις τιμές των ενδείξεων ηχομέτρου, ο ελάχιστος αριθμός των ενδείξεων αυτών είναι πέντε και οι αναγνώσεις γίνονται σε κανονικά διαστήματα.  8. ΕΠΕΞΕΡΓΑΣΙΑ ΤΩΝ ΑΠΟΤΕΛΕΣΜΑΤΩΝ 8.2. Δεν αφορά την προκειμένη περίπτωση.  8.6.2. Δεδομένου του σημείου 6.3, το σημείο 8.6.2 δεν λαμβάνεται υπόψη, και η σταθερά C θεωρείται μηδέν.       ΠΑΡΑΡΤΗΜΑ II   ΥΠΟΔΕΙΓΜΑ ΔΕΛΤΙΟΥ ΠΛΗΡΟΦΟΡΙΩΝ ΣΧΕΤΙΚΑ ΜΕ ΗΛΕΚΤΡΟΠΑΡΑΓΩΓΟ ΖΕΥΓΟΣ ΙΣΧΥΟΣ-ΥΠΟΒΑΛΛΕΤΑΙ ΠΡΟΚΕΙΜΕΝΟΥ ΝΑ ΓΙΝΕΙ ΕΞΕΤΑΣΗ ΤΥΠΟΥ ΕΟΚ  1. Γενικά 1.1. Όνομα και διεύθυνση του κατασκευαστή ...  1.2. Όνομα και διεύθυνση του ενδεχόμενου εξουσιοδοτημένου αντιπροσώπου του κατασκευαστή ...  1.3. Μάρκα (εταιρική επωνυμία) ...  1.4. Εμπορική ονομασία ...  1.5. Τύπος ...  2. Διαστάσεις του ηλεκτροπαραγωγού ζεύγους ισχύος 2.1. Μήκος ... m Πλάτος ... m Ύψος ... m Μάζα ... kg 2.2. Παρουσίαση του ζεύγους: σε φορείο (skid)/ρυμουλκούμενο/άλλου είδους (1) ...  3. Λειτουργία 3.1. Λειτουργία του κινητήρα 3.1.1. Μάρκα και τύπος ...  3.1.2. Καύσιμο:βενζίνη/πετρέλαιο/αέριο (1) 3.1.3. Ταχύτητα περιστροφής ... στροφές/λεπτό 3.2. Λειτουργία της γεννήτριας 3.2.1. Μάρκα και τύπος ...  3.2.2. Ταχύτητα περιστροφής ... στροφές/λεπτό 3.2.3. Ισχύς (υπό συνεχή παροχή - φαινομένη (kVA):  - πραγματική (KW):  3.2.4. Είδος ρεύματος: συνεχές/εναλλασσόμενο/μονοφασικό/τριφασικό/κλπ. (1) 3.2.5. Τάση: μεταξύ δύο φάσεων/μεταξύ φάσης και ουδέτερου/κλπ. (1) 3.2.6. Συχνότητα του ρεύματος ... H3 4. Επισυνάπτεται το εμπορικό περιγραφικό τεύχος, αν υπάρχει.    (1) Διαγράφεται ό,τι δεν ισχύει.       ΠΑΡΑΡΤΗΜΑ III   ΥΠΟΔΕΙΓΜΑ ΤΗΣ ΕΝΔΕΙΞΕΩΣ ΠΟΥ ΑΝΑΦΕΡΕΙ ΤΗ ΣΤΑΘΜΗ ΑΚΟΥΣΤΙΚΗΣ ΙΣΧΥΟΣ        ΠΑΡΑΡΤΗΜΑ IV   ΤΕΧΝΙΚΕΣ ΔΙΑΔΙΚΑΣΙΕΣ ΕΛΕΓΧΟΥ ΠΙΣΤΟΤΗΤΑΣ ΤΗΣ ΚΑΤΑΣΚΕΥΗΣ ΠΡΟΣ ΤΟΝ ΤΥΠΟ ΠΟΥ ΕΧΕΙ ΕΞΕΤΑΣΤΕΙ  Ο έλεγχος της πιστότητας της κατασκευής προς τον τύπο που έχει εξεταστεί εκτελείται, αν είναι εφικτό, δειγματοληπτικά.


title: Οδηγία 2008/12/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008 , για την τροποποίηση της οδηγίας 2006/66/ΕΚ σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, όσον αφορά τις εκτελεστικές αρμοδιότητες που ανατίθενται στην Επιτροπή

text:
               19.3.2008

               EL

               Επίσημη Εφημερίδα της Ευρωπαϊκής Ένωσης

               L 76/39

      ΟΔΗΓΊΑ 2008/12/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 11ης Μαρτίου 2008
   για την τροποποίηση της οδηγίας 2006/66/ΕΚ σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, όσον αφορά τις εκτελεστικές αρμοδιότητες που ανατίθενται στην Επιτροπή
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζήτησαν τη γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η οδηγία 2006/66/ΕΚ του Ευρωπαϊκού Κοινοβουλίου και του Συμβουλίου (3) προβλέπει ότι πρέπει να θεσπισθούν ορισμένα μέτρα σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (4).

               (2)

               Η απόφαση 1999/468/ΕΚ τροποποιήθηκε με την απόφαση 2006/512/ΕΚ, η οποία εισήγαγε την κανονιστική διαδικασία με έλεγχο για τη θέσπιση μέτρων γενικής εμβελείας που έχουν ως αντικείμενο την τροποποίηση μη ουσιωδών στοιχείων βασικής πράξης, η οποία έχει εκδοθεί σύμφωνα με τη διαδικασία του άρθρου 251 της συνθήκης, μεταξύ άλλων, διά της καταργήσεως ορισμένων από τα στοιχεία αυτά ή διά της συμπληρώσεως της πράξης με νέα μη ουσιώδη στοιχεία.

               (3)

               Σύμφωνα με τη δήλωση του Ευρωπαϊκού Κοινοβουλίου, του Συμβουλίου και της Επιτροπής (5) σχετικά με την απόφαση 2006/512/ΕΚ, για να εφαρμοσθεί η κανονιστική διαδικασία με έλεγχο σε ήδη ισχύουσες πράξεις που έχουν εκδοθεί σύμφωνα με το άρθρο 251 της συνθήκης, οι πράξεις αυτές πρέπει να προσαρμοσθούν σύμφωνα με τις εφαρμοστέες διαδικασίες.

               (4)

               Ενδείκνυται να εξουσιοδοτηθεί η Επιτροπή να προσαρμόζει το παράρτημα III και να θεσπίζει και να αναθεωρεί λεπτομερείς κανόνες για τις εξαγωγές και για την επισήμανση ηλεκτρικών στηλών και συσσωρευτών. Δεδομένου ότι τα εν λόγω μέτρα είναι γενικής εμβελείας και έχουν ως αντικείμενο την τροποποίηση μη ουσιωδών στοιχείων της οδηγίας 2006/66/ΕΚ, μεταξύ άλλων, διά της συμπληρώσεώς της με νέα μη ουσιώδη στοιχεία, πρέπει να θεσπίζονται σύμφωνα με την κανονιστική διαδικασία με έλεγχο που προβλέπει το άρθρο 5α της απόφασης 1999/468/ΕΚ.

               (5)

               Συνεπώς, η οδηγία 2006/66/ΕΚ θα πρέπει να τροποποιηθεί αναλόγως.

               (6)

               Δεδομένου ότι οι τροποποιήσεις που επιφέρονται στην οδηγία 2006/66/ΕΚ με την παρούσα οδηγία είναι τεχνικής φύσεως και αφορούν μόνον τη διαδικασία επιτροπής, δεν είναι αναγκαίο να μεταφερθούν στο εθνικό δίκαιο από τα κράτη μέλη. Ως εκ τούτου, δεν είναι αναγκαίο να θεσπισθούν διατάξεις προς το σκοπό αυτόν,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις
   Η οδηγία 2006/66/ΕΚ τροποποιείται ως εξής:

               1.

               Στο άρθρο 10, η παράγραφος 4 αντικαθίσταται από το ακόλουθο κείμενο:
               «4.   Για την αντιμετώπιση δυσχερειών που αντιμετωπίζει κράτος μέλος όσον αφορά την πλήρωση των απαιτήσεων της παραγράφου 2 λόγω ειδικών περιστάσεων σε εθνικό επίπεδο, μπορούν να καθορίζονται μεταβατικές ρυθμίσεις σύμφωνα με την κανονιστική διαδικασία του άρθρου 24 παράγραφος 2.
               Έως τις 26 Σεπτεμβρίου 2007, καθιερώνεται κοινή μεθοδολογία για τον υπολογισμό των ετήσιων πωλήσεων φορητών ηλεκτρικών στηλών και συσσωρευτών σε τελικούς χρήστες. Το μέτρο αυτό, που έχει ως αντικείμενο την τροποποίηση μη ουσιωδών στοιχείων της παρούσας οδηγίας διά της συμπληρώσεώς της, θεσπίζεται σύμφωνα με την κανονιστική διαδικασία με έλεγχο, η οποία αναφέρεται στο άρθρο 24 παράγραφος 3.».

               2.

               Στο άρθρο 12 παράγραφος 6, η πρώτη πρόταση αντικαθίσταται από το ακόλουθο κείμενο:
               «6.   Το παράρτημα III μπορεί να προσαρμόζεται ή να συμπληρώνεται ώστε να λαμβάνεται υπόψη η τεχνική ή η επιστημονική πρόοδος. Τα μέτρα αυτά, που έχουν ως αντικείμενο την τροποποίηση μη ουσιωδών στοιχείων της παρούσας οδηγίας, μεταξύ άλλων, διά της συμπληρώσεώς της, θεσπίζονται σύμφωνα με την κανονιστική διαδικασία με έλεγχο, η οποία αναφέρεται στο άρθρο 24 παράγραφος 3.».

               3.

               Στο άρθρο 15, η παράγραφος 3 αντικαθίσταται από το ακόλουθο κείμενο:
               «3.   Καθιερώνονται λεπτομερείς κανόνες για την εφαρμογή του παρόντος άρθρου, και ιδιαίτερα, κριτήρια για την αξιολόγηση των ισοδυνάμων συνθηκών όπως αναφέρεται στην παράγραφο 2. Τα μέτρα αυτά, που έχουν ως αντικείμενο την τροποποίηση μη ουσιωδών στοιχείων της παρούσας οδηγίας, διά της συμπληρώσεώς της, θεσπίζονται σύμφωνα με την κανονιστική διαδικασία με έλεγχο, η οποία αναφέρεται στο άρθρο 24 παράγραφος 3.».

               4.

               Το άρθρο 17 αντικαθίσταται από το ακόλουθο κείμενο:
               «Άρθρο 17
               Απογραφή
               Τα κράτη μέλη μεριμνούν ώστε κάθε παραγωγός να απογράφεται. Η απογραφή υπόκειται στις ίδιες διαδικαστικές απαιτήσεις σε κάθε κράτος μέλος. Οι εν λόγω απαιτήσεις απογραφής, που έχουν ως αντικείμενο την τροποποίηση μη ουσιωδών στοιχείων της παρούσας οδηγίας, διά της συμπληρώσεώς της, θεσπίζονται σύμφωνα με την κανονιστική διαδικασία με έλεγχο, η οποία αναφέρεται στο άρθρο 24 παράγραφος 3.».

               5.

               Το άρθρο 21 τροποποιείται ως εξής:

                           α)

                           Η παράγραφος 2 αντικαθίσταται από το ακόλουθο κείμενο:
                           «2.   Έως τις 26 Σεπτεμβρίου 2009, τα κράτη μέλη μεριμνούν ώστε, σε όλες τις ηλεκτρικές στήλες και σε όλους τους συσσωρευτές, φορητές και ενσωματωμένες σε αυτοκινούμενα μέσα, να αναφέρεται η χωρητικότητα κατά τρόπο ορατό, ευανάγνωστο και ανεξίτηλο. Το αργότερο έως τις 26 Μαρτίου 2009, καθορίζονται λεπτομερείς κανόνες για την εφαρμογή της απαίτησης αυτής, συμπεριλαμβανομένων εναρμονισμένων μεθόδων για τον καθορισμό της χωρητικότητας και της ενδεδειγμένης χρήσης. Τα μέτρα αυτά, που έχουν ως αντικείμενο την τροποποίηση μη ουσιωδών στοιχείων της παρούσας οδηγίας, διά της συμπληρώσεώς της, θεσπίζονται σύμφωνα με την κανονιστική διαδικασία με έλεγχο, η οποία αναφέρεται στο άρθρο 24 παράγραφος 3.».

                           β)

                           Η παράγραφος 7 αντικαθίσταται από το ακόλουθο κείμενο:
                           «7.   Είναι δυνατόν να χορηγούνται εξαιρέσεις από τις απαιτήσεις επισήμανσης που ορίζονται στο παρόν άρθρο. Τα μέτρα αυτά, που έχουν ως αντικείμενο την τροποποίηση μη ουσιωδών στοιχείων της παρούσας οδηγίας διά της συμπληρώσεώς της, θεσπίζονται σύμφωνα με την κανονιστική διαδικασία με έλεγχο, η οποία αναφέρεται στο άρθρο 24 παράγραφος 3.».

               6.

               Στο άρθρο 24, η παράγραφος 3 αντικαθίσταται από το ακόλουθο κείμενο:
               «3.   Στις περιπτώσεις που γίνεται μνεία της παρούσας παραγράφου, εφαρμόζονται το άρθρο 5α παράγραφοι 1 έως 4 και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.».

         Άρθρο 2
   Έναρξη ισχύος
   Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 11 Μαρτίου 2008.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         J. LENARČIČ

      (1)  ΕΕ C 175 της 27.7.2007, σ. 57.

      (2)  Γνώμη του Ευρωπαϊκού Κοινοβουλίου της 24ης Οκτωβρίου 2007 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 14ης Φεβρουαρίου 2008.

      (3)  ΕΕ L 266 της 26.9 2006, σ. 1.

      (4)  ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).

      (5)  ΕΕ C 255 της 21.10.2006, σ. 1.